بەسیە ئەو شەڕە فڕە، مەلا برایم مەجید پوور – Peshmergekan\nهێرشیان کردە سەر کەرکوک و ناوچەکانی تر و دەستیان بەسەر داگرتنوو وەک پێشەی هەمیشەییان کوشتن و سوتان و تاڵانکردنیان دەست پێکردو دیارە هەر ئەوەشیان لێی چاوەروان دەکرێ. چونکە ئەوانە دوژمنی کوردن و بەردەوام بۆ لەناو بردن یان بەزیندویی مراندنی کوردان تێکۆشاون و تێدەکۆشن لـەوەش زیاتر هیچیان ناوێ. ئەمریکا و ئوروپاش سەوداگەرن و خوێنی گەلان دەخەنە مەزات و بۆ قازانجی خۆیان کڕین و فرۆشتنیان پێدەکەن .\nدوو شت جێی داخ و سرنجن: (١ ) گەل فرۆشانی ناوخۆ کە چەک بە پێشمەرگە شۆڕ دەکەنەوە و کڕامەت و کەسایەتیەکەی دادەبەزێنن و خەوشداری دەکەن . (٢ ) جنێودان و فڕو لاتاو بەیەک دادان و یەکتر تۆمەتبارکردنی بێ زانیاری و بوختان هەڵبەستنمان بۆ یەکتری. ئەوەشیان بمانەوێ و نەمانەوێ تەنیا قازانج بە دوژمنان دەگەێینێ و دەبێتە هۆی هاتنە خواری ورە و دروستکردنی ترس و دڵە ڕاوکێ و ناهومێدی لەناو گەلەکەمان. ڕاستە کورد خافلگیر کراو شکستی بە دەسکیسی خۆماڵی بەسەردا سەپێندرا، هێندێک شوێنی کوردستان دیسان داگیر کرانەوە، بەڵام ئەگەر هێندێک حیزب و ڕێبەرایەتی دۆڕاندویانە و بەتەڵەوە بوون ، خۆ گەلی کورد ماوە و دنیاش دوایی نەهاتوە و قیامەتیش ڕانەکراوە، هەر چەند جێی داخە بەڵام خۆ ئەوە یەکەم جار نیە شکاوین و قوربانیمان داوە. خەبات بـۆ ڕزگاری گەل و وڵاتێک کە بە چوار دەسەڵاتی جێنایەتکار و خوێنمژی دژە کورد دەور دراوە هەروا هاسان نیە.\nبەسە با واز لە شەڕە فڕو ململانە نەرێنیەکان بێنین و بەقەدەر تواناو زانستی خۆمان لە پێشدا ئالیاتی پێشگیری لە دوپات بونەوەی ئەو خەتاو خەیانەتانە وەدەست بێنین و پاشان خەریکی ساڕێژ کردنەوەی برینەکان بین و بە لەبەر چاو گرتنی ئەو کەوتن و دۆڕاندنانە خۆمان بۆ قۆناغێکی نوێی بەرنگار بونەوە ڕێک بخەینەوە و هەوڵ بدەین کە لەبەرەکە پڕ کەینەوە و یەک دەنگ و یەک هەڵوێست بەرەو ڕووی پێشهاتەکان ببینەوە . ئەوە چارەی دەردەکەمانە نەک جنێودان و بێحورمەتی بـە یـەکتر کردن. لـە زۆرو بـۆریش مەتـرسن. کـورد بە درێژایی تەمەنی دەگەڵ (٣ ) نەتەوەی دەسەڵاتداری دوژمن بەرەو ڕوو بوە و نەفەوتاوە. هیچ هێزێک ناتوانێی گەل لە ناو بەرێی. بڕوانن تەواوی وڵاتانی عەڕەبی بەقسە دەیانویست ئیسڕائیل لەناوبەرن ، سەرنەکەوتنو شکستیان هێنا. ئیمام خومەینی فەرمانی ئازاد کردنی قودسی شەریفی داو کوتی ڕێگەکەشی بەکەربەلاو نـەجەف دایـە ، بـۆی نـەکراو سەرئـەنجام کشانـەوەکەی وەک خواردنەوەی پیاڵەی ژەهر ناو هێناو پێشی مـرد. کۆمـارە یەکگرتوەکانی شۆڕەوی لەبەرانبەر ویستی داوای گەلانی ولاتە جیـاوازەکان خـۆی بـۆ ڕانەگیراو لەبەریەک هەڵوەشا. خۆشتان دەزانن زیاتر لە چل ساڵە خەباتی ڕزگاری خوازانە ی گەلەکەمان لەهەمو بـەشەکانی بـەئاشکراو نـەهـێنی بەردەوامە ، چوار دەوڵەتی تەیار بەهەمو چەکێکی نوێی مەترسیدارو سەدان پیلانی دژە مرۆڤو ناڕەوا هێرشو بەلاماری کوردیان داوەو ڕانەوەستاون بەڵام بەهیچ ئاکامێک نەگەیشتونو بەڕاستی سەرکەوتنیان بەدەست نەهێناوە،ئەگەر جارو بارە بەدەسکیسی دۆراوی خۆماڵی زەربەیەکیان لە ڕۆڵەکانی گەل دابێی، زۆری نەکێشاوە مستێکی توندی لەدەمی دراوەو گەڕاوەتـەوە بـەرەو دواوە.\nبەداخەوە هێندێک خەڵکی بێورەو بەرژەوەند خوازو نۆکەر سفەت ،بۆئەوەی ناکۆکی بخەنەناو ڕیزەکانی گەل و توشی ناهومێدیان بکەن ، تـاوانی ئـەو پەلامارەو داگیرکردنی دووبارەی هێندێک شوێن دەخەنە ئەستۆی حیزبێک یان چەند حیزبو کەسان ، پڕوپاگەندەی ژاراویشی کەویستی دۆژمنانی گەلە پیوەدەکەن ،بۆ ئەوەی کەلەبەری نێوان پارتەکان هەراوتر بکەنو لەوێڕا زەفەر بە یەکڕیزیو شکاندنی کەڕامەتی گەل ببەن و لە ئاوی قوڕاو ماسی بۆ خۆیان بگرن ، پێکەوە ژیانی گەل لەبەریەک هەڵوەشێننو ئازادیو سەربەستیان لێی حەرام بکەن و ڕاپرسی گشتیش وەک هۆی سەرەکی نائارامیو هێرشەکە ناو ببەن . بەدڵنیایەوە دەڵێم : ئەو ڕاپرسیە نەشکرابا ئەو بـەرنامەیە هـەبـوو لە مێژیشە کاری لەسەر دەکرێی . دەبا ئەوانو دنیاش باش بزاننو لەوە تێبگەن گەلێکی کە خۆی لە ناوململانەو جیاوازی ناوحیزبەکانیدا دەژیو بەشێکی ئەندامو لایەنگری ئەوانە، بەڵام ٠/ ٩٢ لەسەدو زیاتریشی بەبێی وەبەرچاوگرتنی بیرو بۆچونی حیزبەکانیان دەنگی بەڵێیان بە ڕیفڕاندۆم داوە . ڕەدکردنەوەی دەنگی گەل هەم بێحورمەتی کردنە بەوانو هەم بەمانای هاو دەنگیە دەگەڵ دوژمنانی داگیرکەروهەرگیز نابێتە پاساو بۆئەوهێرشو پەلامارە وەحشیانە . داگیر کەرانی کوردستان دژایەتی دەگەڵ ئـازادیـو مـافی گەلان بەتایبەت گەلی کوردستان بە ئەرکی نەتەوەییو ئایینی خۆیانی دەزانن.\nبەلای منەوە زۆر سەیرو گاڵتەجاڕە تۆ درۆشمی ئازادیو ڕەوایی مافی گەلان لێبدەیو هێرشیش بـکەیـە سەر ئـازادی گەلان و دوژمنایەتی مـافی چارەی خۆنوسین بۆ گەلی کورد بکەی .ئەو هەڵویستە فاشیستیانە مانای ئەوەیە مافی ئینسانیو نەتەوەیی بەکورد ڕەوا نابێنن . ئیستا ڕەنگە بە گەلەکۆمەگی عەڕەبو فارسو تورکو دۆڕاوەکانی ناو خۆو سەوداگەرانی نێو نەتەوەیی بتوانرێی ئەو پیلانە دابەزێندرێی ، بـەڵام گومان لـەوەدانیە زۆری ناخایەنی پـێـلانـەکان ئاشکرا دەبنو پـوچەڵ دەکرێنەوە، زێـدە داگیر کـراوەکان بـۆ خـاوەنـەکانیان دەگێڕدرێنەوەو، گەلانی ژێـر دەستە ڕزگار دەبـنـو ئـەوەی داگیر کەرانوخائنان کردویانە وەک لاپەڕەیەکی ڕەش بۆئەوانو دەسکیسەکانیان دەنوسرێیو وەک دوژمنوخەیانەتکار بەنەوەی نوێی دەناسێندرێن. ئەوشەڕە قسەو تەوسو پلارانـەی خۆشمان دەبنە پێخۆری دوژمنانو نانە بەرش هێناوەکەی خۆیانی پیدەخۆنو دەشی کەنەژەهرو گەلەکەمانی پێدەرمانداو دەکەن . ئەگەر نەتەوە یەکگرتوەکانو مافی مـرۆڤو ئوروپای بەناو کانگای دێمۆکڕاسیو ئـەمریکا تـۆسقاڵێک هـەستی ئینسانیو کەرامەتیان هەبێی، دەبێی وەک لاپەڕەیەکی پرشەنگداری مێژوی کورد لە ڕۆژهەڵاتی ناوەڕاستدا بێنوسنو لەوحی ئیفتیخاریش بدەن بەو گەلەی کەلـەو مەڵبەندە پڕ لە نائارامیو پیلانگێڕیەدا توانیان بەبێ چوکترین پشێوی ئازادانـە ئەو پڕۆسە مەزنە دابەزێننو خوێن لە کەپۆی منداڵێکیش نەهێنن، پێویست بو پشتیوانی لێبکەنو بیکەنە نمونەی ئازادیو دێمۆکڕاسی لەو مەڵبەندە ،نەک بە بێدەنگی خۆیان ڕێگا بۆ ئەو هێرشو پەلامارە وەحشیانە خۆش بکەن، ئەگەر بەڕاستی لایەنگری ئازادیو دێمۆکڕاسین. ئـەو ڕاپـرسیە گشتیەی کوردستان دەریخست کورد ئەوینداری ئازادیو سەر بەخۆییە و نەفرین لـە نـۆکەری دەکا. نیشانیدا ئەوانەی پاشخانەی ئاغایان پێی لەماڵی خۆیان خۆشترە کێنو درۆشمە بێی ناوەرۆکەکانی بێکردەوە خۆ فریودانو خەڵک بەهەڵە بردنە . دنیای ئازادی تێگەیاند ئەو دروشمی ئازادیو دێمۆکڕاسیەی کە ئەمریکاو ئوروپا باسی دەکەن هەرئەوەنـدە ئێعتیباری هەیـە ئـەگەر بـۆ ( پـەز ) زەرەری نـەبێی . مخابـنـو هەزارجار مخابن دەرسمان لە مێژو وەر نەگرتوە. پلەو پایەو دەسەڵاتی حیزبیو کەسیمان وەپیش مافو ئازادی گەل خستوە ، هەر بـۆیەش هەرکات پڕۆسەی سەرکەوتن لەئاسو نیزیک بۆتەوە لەبارمان بردوە.\nلە دنیای پێشکەوتوی عیلم و زانست و بـەنـاو ئـازادیـو دێـمۆکڕاسی دا جێی داخو سەر سوڕمانە کە لە سەر داوای مافێکی نەتەوەییو مـڕۆڤانەی ڕەوا گەلەکۆمەگی لە کورد دەکرێو ئـەوانیش مـتەقیان لێوەنـایـە ، وەک فـیلمی سینەمایی سەیـری کوژرانو وێرانکردنو هـەڵـقەندنی خەڵک لـەمـاڵـو حاڵی خۆیان دەکەن.\nنـەفرین لـە درۆزنـو مـرۆڤ فـرۆشان.\nمـەلا بـرایـمی مەجید پـور ٢٢ / ١٠ /٢٠١٧ .


ڕێگری دەکەین لەئەوەی کە زیان بەشكۆی هاوڵاتیانی كوردو بژێویان بگەیەت\nOctober 12, 2017 - 7:49 PM کۆدی هه واڵ : 859980 سه ر چاوه : Ckb.abna24 Link:\nمن دڵنیایی دەدەم بەهەمووان دەمانەوێت پارێزگاری لەخۆشگوزەرانی و ئاسایشیان بكەین\nحەیدەر عەبادی، سەرۆك وەزیرانی عێراق رایگەیاند، دەستیانكردووە بەجێبەجێكردنی چەند رێوشوێنێك، كە بەڵێنی جێبەجێكردنیان دابوو، بەڵام "ئەو رێوشوێنانە شكۆی هاوڵاتیانی كوردو بژێویان ناگرێتەوە، من دڵنیایی دەدەم بەهەمووان دەمانەوێت پارێزگاری لەخۆشگوزەرانی و ئاسایشیان بكەین".\nبەپێی هەواڵ دەری ئەهلی بەیت.ع. ـ ابنا ـ ئەو وتانەی حەیدەر عەبادی، سەرۆك وەزیرانی عێراق لەمیانی وتاری هەفتانەیدا هات، كە ئێوارەی رۆژی سێشەممە لەهۆڵی كۆنفرانسەكانی ئەنجومەنی وەزیران لەبەغدا بەڕێوەچوو.\nحەیدەر عەبادی باسی ئەو رێوشوێنانەی كرد كە حكومەتەكەی دەیگرێتەبەر دوای ئەنجامدانی ریفراندۆم لەهەرێمی كوردستان و ئاماژەی بەوەكرد، دەستیانكردووە بەجێبەجێكردنی چەند رێوشوێنێك، كە بەڵێنی جێبەجێكردنیان دابوو، بەڵام "ئەو رێوشوێنانە شكۆی هاوڵاتیانی كوردو بژێویان ناگرێتەوە، من دڵنیایی دەدەم بەهەمووان دەمانەوێت پارێزگاری لەخۆشگوزەرانی و ئاسایشیان بكەین".\nوتیشی، "من دەزانم لە میدیای كوردیدا زۆر شت بەدەستی ئەنقەست، وەرگێڕدرانی هەڵەیان بۆ دەكرێت و زۆر شتی گەورەی لێ دەسڕدرێتەوە، بۆ ئەوەی هاوڵاتی كورد ئاگادارنەبێت لەوەی چی روودەدات".\nدووشەممەی رابردوو، 25/9/2017 ریفراندۆم لەهەرێمی كوردستان و ناوچەجێناكۆكەكان بەڕێوەچوو، لەئێستاشدا عێراق و وڵاتانی دراوسێ تاوتوێ و هەڕەشەی سەپاندنی سزا و داخستنی سنور دەكەن بەسەر هەرێمی كوردستاندا.\nحەیدەر عەبادی ئەوەشی خستەڕوو، "ئاگادار نەكردنەوەی هاوڵاتیانی كورد لەراستییەكان لەخزمەتی هیچ كەسێكدا نییە، پەرۆشی پاراستنی ئاسایشی هاوڵاتیانین، هەموو رێوشوێنەكانمان ئاڕاستەی هاوڵاتیانی كورد نین لەباكوری عێراق، یاخود هەر هاوڵاتییەكی كورد لەهەر شوێنێك بن".\nعەبادی رونیشیكردەوە، هیچ هاوڵاتییەكی پلە یەك و پلە دوو لەعێراقدا نییە، هەموو هاوڵاتیان پلە یەكن، هاوڵاتیانی كورد وەك عیراقییەك دەمێننەوە، پارێزگاری لەبەرژەوەندییەكانیان دەكەین\nهەرێم زۆربەی کێشەکانی ناوخۆیین نەک لەگەڵ حکومەتی مرکەزی\nSeptember 24, 2017 - 8:07 PM


دەرگای گواستنەوەی یاریزانان کۆتایی هات.. گرنگترین گواستنەوەکانی کۆتا ڕۆژ چی بوون؟\n10:33 سێ شه‌ممه 03 ئه‌یلول 2019\nبازاڕی گواستنەوەی یاریزانان لە ئەوروپا داخرا و پێش چەند کاتژمێرێک لە داخستنەکەش چەند گرێبەستێکی گرنگ ئەنجامدران، کە پشکی شێری بە پاریس سانجێرمان کەوت و هەروەها درامای نێیماریش بە مانەوەی لە پاریس سانجێرمان، کۆتایی هات.\nگرنگترین گرێبەست کە لە دواساتەکانی گواستنەوەکاندا ئەنجامدرا، گواستنەوەی ماورۆ ئیکاردی ئەرجەنتینی بوو لە ئینتەرمیلانەوە بۆ پاریس سانجێرمان بەخواستن و دواتر کڕینەوەی بە 70 ملیۆن یۆرۆ.\nهاوکات پاریس و ڕیاڵ مەدرید دوو گۆڵپارێزیان بەشێوەی خواستن ئاڵوگۆڕپێکرد و ناڤاس چووە پاریس و ئاریۆلاش بەرەو مەدرید بەڕێکەوت، هەر لە ئیسپانیا بەرشەلۆنە ڕافینهای بۆ یەک وەرز و بەخواستن دایە یانەی سێڵتافیگۆ و سیڤیلیەش هێڵی پێشەوەی بە گواستنەوەی چیچاریتۆی مەکسیکی بەهێزترکرد.\nهاوکات لە ئیتاڵیا یانەی ڕۆما هەریەک لە هێنریک میختاریان و نیکۆڵا کاڵینیچی بە خواستن لە یانەکانی ئەرسیناڵ و ڤیۆرێنتیناوە گواستەوە، هەرچی یانەی میلانە ئەنتی ڕێبیچی لە فڕانکفۆرتەوە گواستەوە لە بەرامبەر ئەندرێ سێلڤا و بڕی پێنج ملیۆن یۆرۆ، هەر لە ئیتاڵیا ناپۆلی فێرناندۆ یۆرێنتی ئیسپانی بردە ڕیزەکانییەوە.\nهاوکات یانەی پارمای ئیتاڵی ماتیۆ دارمیانی لە یانەی مانچستەریونایتدەوە گواستەوە و یۆڤانتۆسیش کوانگ سۆنگیی کۆری لە یانەی کالیارییەوە بردە ڕیزەکانییەوە.\nلەلایەکی دیکەوە، گرنگترین ڕووداو کە لەم مێرکاتۆیەدا ڕووینەدا، گەڕانەوەی نێیمار بوو بۆ بەرشەلۆنە، دەرگاکە بەڕووی نێیماردا داخراوە و ناچارە ئەم وەرزەش لە پاریس بمینێتەوە، بەڵام سەرچاوە ڕۆژنامەوانییەکان باس لەوەدەکەن، نێیمار گەڕانەوەی بۆ بەرشەلۆنە لەبیر نەکردووە و لە وەرزی داهاتووشدا پاریس سانجێرمان ناتوانێت ڕێگری لەو ئاواتەی نێیمار بکات، چونکە بەگوێرەی گرێبەستەکەی لە ساڵی داهاتووەوە بڕی هەڵوەشاندنەوەی گرێبەستەکەی دەبێتە 170 ملیۆن یۆرۆ و هەر یانەیەک ئەو بڕە پارەیە بدات، نێیمار ئازادە لە چوونی بۆ ئەو یانەیە.\nژمارەیەک وەزیرى کابینەکەى عەلاوى “دەنگیان لەسەر دەدرێت” "سوننەکان ڤیتۆیان لەسەرى نییە"


پاش دوو ساڵ لەجینۆسایدی ئێزدییەکان\nئێزدییەکان زۆر وتەبێژیان ھەیە بەڵام ھیچ کامێکیان بەقەد نادیە موراد لێی رانابینرێ بتوانێ نوێنەرایەتییان بکات. نادیە ھیچ لێپرسراوەتییەکی سیاسی‌و حکومیی نیە، بەڵام مەینەتیی ئێزدییەکان کردویەتی بەباڵیۆزی ئێزدییەکان لەسەرانسەری جیھاندا. تاکە کوردە لەناو ئەنجومەنی ئاسایشی نێودەوڵەتی گوزارشتی لەئەزمونی سەختی ئێزدییەکان کردبێ‌و ئەمڕۆ یەکێ لەکاندیدەکانی خەڵاتی ئاشتیی نۆبلە.\nنادیەو ھەموو ئێزدییە زیانلێکەوتووەکان وەک چۆن ناتوانن تراژیدیای جینۆسایدەکەیان لەسەر دەستی داعش لەیادی خۆیان ببەنەوە، ناشتوانن "نھێنی"ی بەتەنھا بەجێ ھێشتنیان تێ بگەن. لەچاوپێکەوتنێکدا نادیە پرسیارێکی کردووە کەھێشتا ئێزدییەکان (کوردانی تریش) وەڵامەکەیان چنگ نەکەوتووە، وتویەتی "مافی خۆمانە بزانین چی رویداوەو بۆچی بەرگریمان لێ نەکراوە". دواتریش وتویەتی "پاراستنی ئێزدییەکان ئەرکی سەر شانی کوردستان‌و حکومەتی عیراق بووە".\nنەک ھەر نادیە مافی ئەوەی ھەیە بزانێ بۆچی ھێزەکانمان لەساڵی ٢٠١٤دا کتوپڕ شنگالیان بەجێ ھێشت، بەڵکو ھەموومان ئەو مافەمان ھەیە. لەڕاستیدا ئەگەر ئەم کەیسە کەیسێکی گشتی نەبوایە، لیژنەیەکی لێکۆڵینەوە لەسەر بەرزترین ئاست، لەنوێنەرانی سەرۆکایەتیی ھەرێم‌و وەزارەتی پێشمەرگە، بۆ مشتوماڵ کردنی ھۆکانی کشانەوەی ھێزەکانمان لەشنگال پێک نەدەھات.\nھەموشمان مافی خۆمانە بزانین کێ فەرمانی کشانەوەی دەرکردووە. بەڵام پێدەچێ مەسەلەکە لەمەسەلەی کشانەوەی ھێزەکان گەورەتر بێ، چونکە کشانەوەکە تەنھا ھێزەکانی نەگرتۆتەوە، بەڵکو ئاسایش‌و دامودەزگا حزبی‌و حکومییەکانیشی گرتۆتەوە. ئەمەش مەسەلەکە ئاڵۆزتر دەکا. کشانەوەی ھێزەکان لەشنگال لەڕوداوێکی ساڵی ١٩٧٠ی ئوردون دەچێ. لەو ساڵەدا سوپای ئوردن بەتانک‌و زرێپۆش ھێرشی کردە سەر بنکەکانی ھێزە فەلەستینییەکان لەچەند شارێکی ئوردن‌و ھەزاران کەسی لێ کوشتن. ھێزەکانی عیراق کە لەساڵی ١٩٦٧وە لەئوردن جێگیر کرابون، ھیچ جموجوڵێکیان بۆ فریاکەوتنی فەلەستینییەکان نەنواندو تەواوی پرۆسەکە بە بەرچاوی ئەو ھێزانەوە بەڕێوە چوو. ئەم ھەڵوێستە تا ئەمڕۆ پەڵەیەکی شەرمەزارییە بەتەوێڵی حکومەتی ئەو کاتەی عیراق کەفەرمانی بەھێزەکانی نەداوە فریای لێقەوماوان بکەون‌و خۆی بێدەنگ کردووە.\nگومان لەوەدا نییە کەھێزەکانمان لەشنگال، ئەگەر بەرگرییان بکردایە، دەیانتوانی لانی کەم بۆ ماوەی ٧ تا ١٠ رۆژ بەرپەرچی ھێرشی ھێزەکانی داعش بدەنەوە، بەتایبەتی کەئێزدییە سیڤیلەکانیش بەشدارییەکی کارایان لەشەڕەکەدا دەکردو لانی کەم لەو ماوەیەدا کچان‌و ژنان‌و پیران‌و منداڵانی ئێزدی خۆیان دەرباز دەکرد. تا ئێستا ھیچ بەڵگەیەک لەسەر ئەوە نیە کەئەو ھێزەی داعش کەھێرشی کردۆتە سەر شنگال، لەھێزەکانمان گەورەتر بووە، بەتایبەتی کەداعش بەھێزێکی بەڕێژە بچوک موسلی گرتبوو و دەرفەتی ئەوەی نەبوو ھێزێکی گەورە بۆ گرتنی شوێنێکی لەموسل بچوکتر تەرخان بکات. بەدڵنیاییەوە ئەگەر ھێزەکانمان خۆیان رابگرتایە، شنگال نەدەگیراو دانیشتوانەکەی تووشی مەینەتی نەدەبون.\nسەرەڕای تێپەڕبوونی دوو ساڵ بەسەر رووداوەکەی ٣ی ئابی ٢٠١٤ی شەنگالدا، ھێشتا راپۆرتی لیژنەی لێکۆڵینەوە لەھۆکانی کشانەوەی ھێزەکانمان لەشنگال بڵاو نەکراوەتەوەو کەس لەسەر ئەم پرسە گرنگە کەتراژیدیایەکی مرۆڤانەی لێ کەوتۆتەوە، لێپێچینەوەی لەگەڵدا نەکراوە.\nلەنمونەی شنگالدا کشانەوەی ھێزەکان ناچێتە چوارچێوەی تاکتیکی سوپاییەوە چونکە "کشانەوە" بەپێودانگی سوپایی "ھونەرە"و وا ناسراوە کەبریتییە لە" ھونەری دانانی پلانە جەنگییەکان لەمەیدانی شەڕدا" لەکاتێکدا ئەوەی کەروویدا جگە لەوەی کەبەجێ ھێشتنی مەیدانی شەڕ بوو، ھێشتنەوەی دانیشتوانی سیڤیلیش بوو بۆ چارەنووسێکی نادیارو لەناوەڕۆکیشدا خۆدزینەوە بوو لەلێپرسراوێتیی پاراستنی دانیشتوان‌و بەرپەرچدانەوەی دوژمن.\nھەموومان مافی ئەوەمان ھەیە داوای زانینی راستییەکان بکەین. دوو ساڵە راستییەکە نازانین‌و کاتی ئەوە ھاتووە بیزانین. داوای شتێکی قورسمان نەکردووە، تکایە راستییەکەمان پێ بڵێن.


کلاسیکۆی کامپ نۆ لە بەرژەوەندی ریاڵ مەدرید کۆتایی ھات\n25/10/2021 - 09:16\nریاڵ مەدرید لە ساڵی 1965وە بۆ یەکەم جار چوار کلاسیکۆ لەسەر یەک لە یاریگای کامپ نۆ دەباتەوە.\nلە میانی یارییەکانی ھەفتەی دەیەمی خولی پلە یەکەمی ئیسپانیا (لالیگا) و لەیاری کلاسیکۆدا، یانەی ریاڵ مەدرید لە دەرەوەی یاریگای خۆیدا توانی بە ئەنجامی دوو گۆڵ بەرامبەر بەگۆڵێک لە یانەی بارسێلۆنای بباتەوە.\nیارییەکە کە لەسەرەتاوە بە ھێرش و ھەوڵی ھەردوولا دەستی پێکرد، ریاڵ مەدرید گۆڵەکانی بردنەوەی لە خولەکی 3 لەرێگەی یاریزانی بەرگریکاری بە رەچەڵەک نەمسایی داڤید ئالابا و لە خولەکی 94 لە رێگەی لوکاس ڤاسکێس تۆمار کرد.\nھاوکات، تاکە گۆڵەکەی بارسێلۆنا یاریزانی ئەرژەنتینی کون ئەگوێرۆ دا تۆمارکرا.\nبەم ئەنجامە، یانەی ریاڵ مەدرید کە یارییەکی دواخراوی ھەیە بە ٢٠ خاڵ چووە پێشەنگی لالیگا.\nیانەی بارسێلۆنا، کە یەکەم کلاسیکۆی بەبێ ئامادەبوونی لیۆنێل میسی یاریکرد، دوای ئەنجامە خراپەکانی لە لالیگا بە چوار بردنەوە، سێ دۆڕان و دوو یەکسان بوون، بە یارییەکی دواخراوەوە کۆی خاڵەکانی لە 15 خاڵ مایەوە.\nیانەی ریاڵ مەدرید، بە بردنەوەی لە 183مین یاری کلاسیکۆ ، بەردەوامی بە باڵادەستی خۆی لە یاریەکانی کلاسیکۆ دا.\nلە 183 یاریی کلاسیکۆدا، ریاڵ مەدرید 76 بردنەوەی ھەیە و بارسێلۆنا 72 بردنەوە و 35 یاریش بە یەکسانبوون کۆتایی ھاتووە.\nھاوکات، ریاڵ مەدرید لە ساڵی 1965وە بۆ یەکەم جار چوار کلاسیکۆ لەسەر یەک لە یاریگای کامپ نۆ دەباتەوە.\nلیڤه‌رپول سه‌ركه‌وتنی به‌سه‌ر ئێڤێرتۆن تۆماركرد\nمانچسته‌رسیتی سه‌ركه‌وتنێكی گرنگی به‌سه‌ر ئه‌ستۆن ڤیلا تۆماركرد\nله پریمه‌رلیگدا چێڵسی سه‌ركه‌وتنی تۆماركرد\nله‌یارییه‌كی دواخراوی لالیگادا ریاڵ مه‌درید سه‌ركه‌وتنی به‌سه‌ر بلباو تۆماركرد


ئاژانسی نێودەوڵەتی وزەی ئەتۆم تاوەكو سێ مانگی تر بۆی هەیە سەردانی بنكە ئەتۆمییەكانی ئێران بكات\n2021-02-22 [08:07 AM]\nئێران رایگەیاند، تاوەكو سێ مانگی دیکە رێگە بە پشکنەرانی ئاژانسی نێودەوڵەتی وزەی ئەتۆم دەدات بچنە ناو بنکە ئەتۆمییەکانی و بیانپشکنن.\nلە راگەیێندراوێکی هاوبەشدا، ئاژانسی نێودەوڵەتی وزەی ئەتۆم و رێکخراوی وزەی ئەتۆمی ئێران ئاشکرایان کرد هەردوولا رێککەوتوون بەشێوەیەکی کاتی و تاوەکو سێ مانگی دیکە، رێگە بە پشکنەرە نێودەوڵەتییەکان بدرێت، سەردانی بنکە ئەتۆمییەکانی ئێران بکەن و بیانپشکنن.\nئێران پێشتر رایگەیاندبوو بەگوێرەی ئەو یاسایەی لە دیسەمبەری ساڵی رابردوودا لە پەرلەمانی وڵاتەکەی دەرچووە، لە 23ی ئەم مانگەوە پشکنینی بنکە ئەتۆمییەکانی لەلایەن پشکنەرە نێودەوڵەتییەکانەوە سنووردار دەکات و هیچ تۆمارێکی کامێراکانی چاودێری لە بنکەکان ناداتە ئاژانسی نێودەوڵەتیی وزەی ئەتۆم.\nدوای سەردانەکەی رافائیل گرۆسی، بەڕێوەبەری ئاژانسی نێودەوڵەتیی وزەی ئەتۆم بۆ تاران، هەردوولا لە راگەیێندراوێکی هاوبەشدا، ئاماژەیان بەوە کردووە، لە دوای 23ی مانگیش چوونی پشکنەرە نێودەوڵەتییەکان بەردەوام دەبێت و تاوەکو سێ مانگی دیکە کار بەم لێکتێگەیشتنە نوێیە دەکەن.\nپەرلەمانی ئێران لە مانگی دیسەمبەری رابردوودا بە زۆرینەی دەنگ یاسایەکی تێپەڕاند و بەگوێرەی ئەو یاسایە، دەبێت ئێران سەردانی پشکنەرە نێودەوڵەتییەکان بۆ بنکە ئەتۆمییەکانی سنوورداربکات و تەنانەت رێگەش نەدات کامێرا چاودێرییەکانی ئاژانسی نێودەوڵەتیی وزەی ئەتۆمی لە بنکە ئەتۆمییەکان دابندرێن، تاوەکو ئەوکاتەی سزاکانی سەر بانک و نەوتی ئێران هەڵدەگیرێن.


ئەجیندای سەردانەكە بەدەركەوت\nمەولود چاوش ئۆغلوی وەزیری دەرەوەی توركیا ئەمڕۆ لە پرێس كۆنفرانسێك باس لەوە دەكات پارتی كرێكارانی كوردستان PKKكۆنتڕۆلی ناوچەی سلێمانی و یەكێتی نیشتمانی كوردستانی كردووە و دەیەوێ هەولێر داگیر بكات . ئەم لێدوانە دوای سەردانەكەی جێگری سەرۆكی پارتی دێت كە بەناوی سەرۆكی هەرێم بۆ توركیا كردی راستەوخۆ لە دوای سەردانەكەی ماكرۆنی سەرۆكی فەڕەنسا.\nپێدەچێت مەترسی ئەوەی بە بەرپرسانی تورك گەیاندبێ كەوا پەلە بكەن لە داگیركردنی باشوری كوردستان ,چونكە عێراق بەهاوكاری كۆمەلی نێودەوڵەتی سەروەری وڵاتەكەی دەخاتەوە ژێر كۆنتڕۆل و ئیشی ئێمە و ئێوە تێك دەچێ .بۆیە باشترین بەهانە و سیناریۆ و تۆمەت ئەوەیە كە چاویش ئۆغلو دەیلێت كەوا پەكەكە سلێمانی و یەكێتی كۆنتڕۆل كردووە دەیەوێ هەولێریش كۆنتڕۆل بكات.\nجارێ لەوانەیە هەندێ مەفرەزەی پەكەكە لە سنورەكان هەبێت ئەویش ئەم سنورانە بەهیچ هێزێك كۆنتڕۆل ناكرێ ,ئەوە توركیا خۆی زیاتر لە 36 ساڵە ناوچە شاخاویەكانی خۆی پێ كۆنتڕۆل ناكرێ بەم هێزە زۆر و پۆشتەو پەرداخە پڕ لە تەكەنەلۆجیایەی كە هەیەتی . بەلام سلێمانی و تەواوی ناوچەكانی تری یەكێتی لەدەست یەكێتیە و یەكێتیش سەربەخۆیە و لە ژێر هەژموونی سیاسەتی هیچ وڵات و هێزێكی تر نیە . ئەگەر نەخشەكە هەر بۆ ئەوەیە باشوری كوردستان وەك عەفرین و سەری كانیێ لوش بدات شتێكی ترە.\nئەمەش هەر وا ئاسان نیە ,چونكە عێراق وڵاتێكی دەستووریە و ئەمەریكا پشتیوان و پارێزەریەتی .ئێمەش وەكو یەكێتی بنیشتمانی كوردستان باوەڕمان بەدەستووری عێراق هەیە كە هەرێمی كوردستان بەشێكە لە چوارچێوەی سنوری جوگرافیای سیاسی عێراق . واباشترە چاوش ئۆغلو لە جیاتی ئەوەی ئەو هەموو تۆمەتە ببەخشێتەوە كێشەی ناوخۆی وڵاتەكەی بە ئاشتی و گفتوگۆ چارەسەر بكات ,ئەوەندە لە خەمی ئێمەی كوردا نەبێت ,كێشەی كورد واقعێكە لە رۆژهەڵاتی ناوەڕاست هەیە و تەنها لە عێراق بە جۆرێك چارەسەر بووە .ئۆغلو خۆی و وڵاتەكەی لە بنەڕتدا دژی بوونی كوردن نەوەك تەنها PKK.\nئێمە دەست لە كاروباری هیچ وڵاتێك وەرنادەین و رێز لە خەباتی هەموو میللەتانی چەوساوە دەگرین و داواكارین هەموو كێشەیەك بە ئاشتی و گفتوگۆ چارەسەر بكرێت لەناویاندا كێشەی كورد لە توركیا و ئێران و سوریا . بۆیە ئەجیندای سەفەرەكەی توركیای نێچروان بەدەركەوت ئەوەبوو نەوەك وەستانی ئۆپراسیۆنەكان .بەلكو سیناریۆی گەورەتر پێشنیار كراوە .\nبەردەوام بوون لە دەسەلات\nكاریگەری دۆخی عێراق لەسەر هەرێم\nهیوایەك لە دەوران\nپارچە پارچەكردنی سلێمانی\nقسەیەکی تر لەسەر ھەوڵی تەقاندنەوەی بەنداوی دەربەندیخان\nله په‌راوێزى قسه‌كانى مه‌لا به‌ختیاردا شه‌ڕ له پێناو شكاندنى ئیراده‌ى یه‌كتر!\nپەرلەمانتارێک ژمارەی بندیوارەکانی شەش وەزارەت ئاشکرا دەکات\nهه‌ولێر: ده‌ستگیركردنی 4 تۆمه‌تبار ڕاگەیەندرا\nلە كۆبونەوەی ئەنجومەنی وەزیراندا مەسرور بارزانی توڕەبووە\nلڤین کاتی دابەشکردنی مووچە ئاشکرا دەکات\nفەزیحەیەکی دیکەی حکومەتی هەرێم بەرامبەر فەرمانبەران ئاشکرا دەبێت\nلڤین مەرجی بەغداد بۆ ناردنی بوودجە و مووچەی فەرمانبەرانی هەرێم بڵاو دەکاتەوە


بەردەوامبوونی قەیرانی بێكاریی لە رۆژهەڵاتی كوردستان – زاگرۆس پۆست\nماڵەوە / کوردستان / بەردەوامبوونی قەیرانی بێكاریی لە رۆژهەڵاتی كوردستان\nبەردەوامبوونی قەیرانی بێكاریی لە رۆژهەڵاتی كوردستان\nسێ شه‌ممه 7 كانونی دووه‌م 2014\tکوردستان, هەواڵ 48 جار خوێنراوه‌ته‌وه\nپرسی بێكاریی لە رۆژهەڵاتی كوردستان لە ماوەی ساڵانی رابردوو یەكێك لە گرفتە سەرەكیەكانی دانیشتووانی ئەو ناوچانە بووە كە دواتر بە هۆی چارەسەرنەكردن بووە قەیرانێكی گەورە‌و بە پێی دوایین ئامارە رەسمیەكانی رێكخراوی ناوەندی ئاماری ئێران، رێژەی بێكاری لە رۆژهەڵاتی كوردستان لە سەرەوەی ئامارەكانە.\nئەم ناوەندە ئاماژەی بەوەكردووە كە رێژەی بێكاریی لە رۆژهەڵاتی كوردستان لە بەراورد لەگەڵ سەرتاسەری ئێران رێژەیەكی بەرچاوتری هەیە‌و بەم پێیە لە ماوەی وەرزی پاییزی رابردوو تا ئێستا رێژەی بێكاریی گەیشتوەتە 2 ملیۆن‌و 400 هەزار كەس.\nئەمە لە حاڵێكدایە كە كاربەدەستانی كۆماری ئیسلامیی ئەم رێژە لە بێكاریی رەتدەكەنەوە.\nكۆمەڵێك لە ئابووریناسان لەسەر ئەو بڕوایەن كە، ئەگەر بە پێی یاسای كاری جیهانیی، پرسی بێكاریی لە رۆژهەڵاتی كوردستان هەڵبسەنگێدرێت دەتوانین بڵێین 45 لە سەدی دانیشتووانی ئەم ناوچە تووشی قەیرانی بێكارین‌و لە ژێر هێڵی ستاندار ژیان بەسەر دەبەن.\nرێژەی بێكاریی لە چەند پارێزگای رۆژهەڵاتی كوردستان\nپارێزگای لوڕستان 18.9\nپارێزگای سنە 16.1\nپارێزگای كرماشان 15.9\nپارێزگای ورمێ 10.8\nپارێزگای ئیلام 11.6


زانایان نزیك بوونەوە لە دروستكردنی چاوی دەسكرد بۆ نابینایان\nكۆمەڵێك توێژەری زانكۆی مینیسوتا توانیان نزیك ببنەوە لە دروستكردنی چاوێكی دەسكردی سێرەهەندی، كە لە توانایدا هەیە ڕۆشنایی بۆ نابینایان بگێرێتەوە و هەروەها ئەوانەشی چاویان كزبوە یانیش نزیك بوونەتەوە لەوەی كە چاویان لەدەست بدەن دەتوانن سوود لەو چاوە دەسكردە ئەلیكترۆنییە ببینن.\nمایكل ماك یەكێك لە مامۆستایانی بەشداربوو لە توێژینەوەكە، ڕوونی كردەوە كە ئەوان لە ئێستادا نزیك بوونەتەوە لەوەی كە بتوانن ئەو چاوە ئەلیكترۆنییە دابنێن بۆ ئەوكەسانەی كە نابینان و دەتوانن بە شێوەیەكی سێڕەهەندی ببینن. چاوەكە كە بەشێوەیەكی ئەندازیاری و میكانیكی زۆر جوان و ڕێك دروستكراوە كەسی بەكارهێنەر كە بینایی چاوی لەدەستدابێت یاخوود نابینابێت دەتواندرێت بە هۆی نەشتەرگەرییەوە بۆی دابندرێت و بەوهۆیەشەوە ڕۆشنایی بۆ دەگەڕێتەوە و دەتوانێن ببینێت.\nمایكل ماك و گروپەكەی پێشتر توانییان گوێچكەی ئەلیكترۆنی دروست بكەن و بەهۆشییەوە بەهەزاران كەس سوود مەندبوون لێی، هەر بۆیە لە ئێستادا چاوەكەیان دروستكردوە و نزیك بوونەتەوە لە ئەنجامی كۆتایی، لە هەنگاوی دوومیشیاندا سەرقاڵی ئەوە كە ئەو چاوە ئەلیكترۆنییە لە شێوەی چاوێكی ئاسایی بچێنن و كەسی بەكار هێنەر دەتوانێت سوودی لێوەربگرێت.


کە داعش نەما، کوردی خاکی زۆری لە دەستدا و هیچی بەرنەکەوت!، محمد سلێمانی – Peshmergekan\nدۆستەکانی بە خێرایی روویان لێوەرگێرا و بەو جۆرە باڵانسی هێز لە بەرژەوەندی حکوومەتی ناوەندی عێراقدا گۆدرا و بەشێك لە هێزەکوردیەکانی کوردیش بە دەلیلی دژایەتیان لە گەڵ ڕیفڕاندۆمدا، مەیلی ناوەندیان زۆر لە سەردابوو و هەتا بزووتنەوەی سیاسی کورد توشی ئەو قەدەرە گەورە و مەترسیدارەبوویەوە. کاتێك داعش بەشێکی بەرچاوی خاکی عێراق و سووریەی داگیرکرد و زۆر دڕندانە کەوتە وێزی گیان و ماڵی خەڵك و بە بەرچاوی کۆمەڵگای نێودەوڵەتیەوە ژیانی لە پیرو گەنج و مناڵ دەستاند و بەشێکیانی لێ سەربڕین و سنووری شەرەف و کەرامەتی مرۆڤی کوردیان شکاند و ویستیان وڵاتەکەمان بەسەردا وێران بکەن و قەڵاچووی گەورەی گەلی کورد بکەن و هەتا تورکیەش بەتەواوی بەشداری ئەو پیلان گێڕیەی بەدژی کورد کرد و داعشی بە گژداکردین لە باشوور و ڕۆژئاوای کوردستاندا. کورد وەك گەلێكی ئازا و بوێر بەرگری لە خۆیکرد و ڕێگای نەدا دڕندەیەکانی دەوڵەتی خەلافەتی ئیسلامی بگاتە هەموو کوردستان و بە مەرەدی برا ئێزیدیەکان بچین و زیاتر لەوەی کە بەسەرمانداهات، سەروماڵمان وێران و کاولبکرێ و سەرمان لەلاشەمان جیا بکرێتەوە و لە تاران و بەغدا و دەمەشق و ئانکارا، شای و ڵۆغان بۆ مەرگی کورد بگێڕن و خۆیان بەبراوەی رووداوە نوێ کان لە سەر ئاستی ناوچەیدا پێشانبدەن.\nئەو کات هەلومەرجێکی خەمناك و پڕلە ترس و نیگەرانی بەسەر کەش و هەوایی سیاسی و ئەمنی ناوچە و بگرە گێتیدا زاڵببوو. ئاسایشی زۆربەی وڵاتان کەوتبوویەوە ژێر هەڕەشە و هەستیان بەنیگەرانی زۆری ئەمنی دەکرد و دەستەو وەستان بۆ ئاسایشی وڵاتەکانیان دۆشدامابوون و هەتا بۆیاندەرکەوت کە کورد لە سەر ئەرزی بەکردەوەدا، هێزیكی بوێرە و دەتوانێت بەسەر داگیرکاری و دڕندەی داعش و هاوقۆڵەکانیدا زاڵبێ و تێکیان بشکێنێت، هەر وەك بینیمان مەرگی گەورەی حکوومەتی خەلافەتی بەناو ئیسلامی لە سەردەستی کورد کۆتایی پێهێنرا. لەو کات و وەختە ناروون و ناسەقامگیریەدا، هەردوو بەشی کوردستانی باشوور و ڕۆژئاوا، بڕیاری بەرگریکردن و ڕاگرتنی پێشڕەویەکانی داعش لە عێراق و سووریەدا بوو و ئەو هێزە تارێکی و مەترسیدارە لە سەر دەستی هێزی پێشمەرگە و گەریلای تێکۆشەری کورددا ڕاگیرا و لەزۆر بەی شوینەکاندا پاشەکشەی پێکرا تاوایلێهات، دەسەڵاتی بەسەر چەند ناوچەیەکدا نەبێت، هەموو دەسەڵاتی خۆی لەدەست بدات. بەڵام ئەوەی لێرەدا ئامانجمانە زیاتر تیشیکی بخەینە سەر و وەك بەرچاوروونیەك سەیرێکی دواوەی رووداوەکان بکەین و لانیکەم هەڵوێستە لەسەر خاڵێکی جەوهەری و گرینگی پەیوەندیدار لازمە و زەرووریە بۆ تێکۆشەرانی ئازادیخوازی کورد. پاش تێکچوون و پاشەکشەی داعش گەلی کورد کە بەهێزێکی ئاشتی پارێز و بەرگریکردن لە مافی سیاسی و کۆمەڵایەتی کەمینەکانی عێراق و سووریە نادەبرا،بەڵام وەختێك لە باشوور و ڕۆژئاوادا پەلاماری کورد درا، دۆست و هاوپەیمانەکانی کورد چاویان داخست و کاردانەوەیەکی شیاو جێگای دڵخۆشیان نەبوو. کورد بەداخەوە ئەوەندەی وەك هێزێکی شەرکەر لە رێککەوتنەکاندا تەماشادەکرێ و مەیدانی بەرخۆدانی پێدەسپێردرێت، بەرادەی قوربانی و خۆبەختکردنەکانی، مافە سیاسی و کۆمەڵایەتیەکانی لە بەرچاو نەگیرەوە و ئەو وڵاتانەیش کە هەتا دوێنێ شانازیان بەکورد و وشەی پێرۆزی پێشمەرگەوە دەکرد، کەچی ئەمڕۆ هەڵوێست و قسە و گۆتاریان شتێکی سەیر و نامۆیە بەرامبەر بە قوڵی و ستراتیژی هاوکاری و هاوپەیمانەتیەن لە گەڵ کورددا. هەروەك دەرکەوت کورد پاش تیکشکاندنی داعش هیچی ئەوتۆی بە دەست نە هێنا و تەنیا قوربانی زۆریدا و ماڵوێرانی و کاولکاری بۆکورد بەدوایخۆیدا هێنا. ئەگەر تۆزێك بە ژیری و بەویژدانەوە لەو بابەت ورد بینەوە و دوور بکەوینەوە لە دەمارگیری و ئینتیمای سیاسی و کۆمەڵایەتی، دەبینین، خەڵکی کوردستان هیچی بەدەست نەهێنا و ئەوەی بە خوێن دەستی کەوتبوو، ئەویشی لەسەر دانا و وەک لە کوردەواریدا دەڵێن: سەرمان بێکڵاو مایەوە. وەختێك داعش دەسەڵاتی بەتەواوی لاوازبوو و ئاسایش و ئۆقرەی رووی لە ئۆروپا و ئەمریکا و رووسیە و چین کرد، ئیدی ئەو جار کەس کوردی لە بیر نەماو و باوی ئەوە نەبوو بگووترێ پێشمەرگە شەری ئاشتی و دێمۆکراسی، بۆ مەبەستی سەقامگیری ئاسایشی جیهان دەکا. ئەو کات کە حکوومەتی ناوەندی عێراق بە پشتیووانی سپای پاسدارانی ئێران و هێزی سەربازی تورکیە هێرشی سەرکوردستانی بەشووریان دەستپێکرد و نزیك نیوەی خاكی ڕزگارکاروی کوردستانیان داگیرکردەوە، دۆستەکانی کورد و پێشمەرگە مرتەقیان لێوەنەهات و هەتا سەرکۆماری وڵاتە یەکگرتووەکانی ئەمریکا لە کاتێكدا کە هێزە کانی ئەو سێ وڵاتە لە نزیك شاری هەولێربوون جوابی ئەوتۆی نەبوو و ئەوەنەبێت کە گوتی:” ئێمە دژی ئەو شەڕەین و بەلایەنگری هیچ لایەك پشتیووانی ئەو بارگرژیەناکات” و ئەوەش لە کاتێدابوو کە خۆیان بەدۆست و هاوپەیمانی کورد دەزانی و بەدۆستێکی گرینگ و ستڕاتیژیان ناودەبرد. لە ڕٶژئاواش بارودۆخی سیاسی و سەربازی کوردی بە هۆی خەیانەتی وڵاتەزلهێزەکان هاوشێوەی باشوور، ئەوانیش شاری عەفرین و دەڤەرەکەیان کەوتە ژێر دەسەڵاتی حکوومەتی تورکیە و بە هێزی سەربازی توانی ئەو شوێنە داگیربکا و بە سەدان هەزار لە ژن و مناڵی کورد ئاوارە و بێلانە و ماڵ بکرین و زیانی گەورەش بەر کەرتی ئابووری و ژێرخانی کۆمەڵایەتی بکەوێت. ئەویش لەژێر روناکای گلۆپی سەوزی عرووس و هاوپەیمانەکانی کورددا، تورکیە هێرشی بۆ سەرکوردان دەست پێکرد. بەداخەوە کورد هەموو جارێك دۆراوی گەورەی نێو گەمە سیاسی و سەربازیەکانبووە و ڕەنگە لەداهاتووشدا هەروابێ و بەشی کورد هەر ئەوەبێت. کورد لازمە تێڕوانی خۆی بە جۆرێك لە جۆرەکان نوێکاریتێدا ئەنجامبدات و لەوی بگات کام یەك لەهێزە گەورە و باڵادەستەکان زۆرترین بەرژەوەندی سیاسی و ئابووری و سەربازیان لە گەڵ کورددا هەیە و پشتیووانی و هاوپەیمانیەکان تەنیا بۆ بەکارهێنانی کورد و هێزەکەی نەبێت لە کاتی لاوازکردنی نەیارەکانیاندا. کاتێك تەنگانێك روو لە دەروازەکانی ئەمریکا و ئۆروپا دەکات، کورد بەتێکۆشەرو هەقدار دادەنێن و وەختێكیش ئاسوودەی و ئارامیان هەیە، بە پێچەوانە لە سەر کورد بیردەکەنەوە و هێندیك وڵات بە قەوانی داگیرکەرانی کوردستان ئاواز دەڵێن و کورد بە تیرۆریست ناودەبن، وەك بریتانیای گەورە و کۆلۆنیالێستی خوێنمژ و دژی ئازادی گەلانی بندەستی جیهان.


به مێزداكێشان یان رێككه‌وتن و سازش نه‌كردن؟\nجاران دەیانوت با گۆڕان و نەوشیروان مستەفا ئەو عینادیەییان لەگەڵ پارتیدا نەکردایە و دوو ساڵی دیکەیان بۆ مه‌سعود بارزانی درێژ بکردایەتەوە و کۆمەڵێک سازشی باشیان بەپارتی بکردایە تا ناچاریان بکردایە بە چاکسازی، كه ئێستا گۆڕان ڕێک ئەمەی کردوە هه‌ر ئه‌و خه‌ڵكانه ره‌خنه ده‌گرنه‌وه و پێیان وایه بزووتنه‌وه‌كه سازشى له مافه‌كانى خۆى و ده‌نگده‌رانى كردووه.\nبێ شك ئه‌وانه‌ى كه ئه‌و قاڵه‌قاڵ و شه‌ڕه جنێوه‌ى فه‌یسبووكیان به‌رامبه‌ر به گۆڕان درووستكردووه، ئه‌وانه‌ن كه به‌رژه‌وه‌ندى ماددییان له‌م رێككه‌وتنه‌دا نه‌بووه.\nئه‌مجاره گۆڕان زۆر به ڕوونى دوو ئامانجى گه‌وره‌ى پێكاوه كه ئه‌وانیش گۆڕان یه‌كه‌میان بە هەڵبژاردنی سەرۆکی هەرێم لەنێو پەرلەماندا کە لە پێشوودا ئەمە لەلای پارتی و بنەماڵەی بارزانی هێڵی سوور بوو، دووهەمیان ئامانجی خۆی کە سەرەکیتیرین ئامانجیەتی چاکسازی و (اصلاحه) لە ڕێکەوتنی سیاسی لەگەڵ پارتیدا وا ڕێکەوتون ڕاستەو خۆ دوای پێکهێنانی کابینەی ۹ی حکومەتی هەرێم یاسای چاکسازی لە پەرلەمانی کوردستانەوە دەربچێنرێت کە لەم یاسایەدا دەست دەبرێت بۆ بڕینی خانەنشینی پەرلەمانتار و وەزیرەکان و هەزاران خانەنشینی نایاسایی.\nمن ده‌پرسم گۆڕان خۆپیشاندانى درووستبكردایه و گه‌نج و منداڵى خه‌ڵكى تێدا بكوژرایه باش ده‌بوو؟ یان ئه‌م رێككه‌وتنه‌ى ئێستاى؟ یان شه‌ڕ و روبه‌ڕووبوونه‌وه‌ى چه‌كدارى له‌گه‌ڵ دوو حزب كه شه‌ڕێكى نابه‌رامبه‌رى لێ ده‌كه‌وته‌وه؟ یان گۆڕان به ئۆپۆزسیۆنى بمایه‌ته‌وه و به به‌یاننامه و موناقه‌شه‌ى سه‌ر ته‌له‌فزیۆن و شه‌ڕه ده‌به و به‌مێزداكێشانى ناو په‌رله‌مان شه‌ڕى بۆ مافى خه‌ڵك بكردایه؟ پێویسته له‌وه تێبگه‌ین كه ئێمه له نیشتیمانێكداین جیاواز له سیسته‌مه دیموكراتییه‌كانى وڵاتانى تر. بۆیه ده‌ڵێم گۆڕان ئه‌مجاره‌شیان به‌رژه‌وه‌ندییه‌كانى خه‌ڵكى خسته پێش به‌رژه‌وه‌ندى حزبی، حه‌قه هه‌ر كه‌سێكى ویژدان زیندوو دان به‌مه‌دا بنێت.\nگۆڕان لە ڕابردوودا باجی گەورەی دا لە پێناو چاکسازیدا تا ئاستی دەرکردن و هەڵکوتانەسەریشی، بەڵام سەربەرزانە بەردەوام بوو بۆیە ئەم پەلاماردانەی ئێستای گۆڕان نوێ نییە ئەوەی سەیر و نامۆیە ئەم پەلاماردانەی ئێستا بەشێکی گۆڕانخوازاکانی گرتۆتەوە بەحسابی خۆیان ئەوان بەرگری لە ڕێبازەکەی ڕەوانشاد نەوشیروان مستەفا دەکەن بەڵام بێ ئاگا لەوەی کەمینەیەک لەوانەی ئێستا ئیدیعای پڕۆ گۆڕان دەکەن خۆ ئەگەر ئێستا لەناو بزوتنەوەی گۆڕاندا ڕێكخەر و خانەی ڕاپەڕاندن و پەرلەمانتار بونایە یان لەلایەن بزوتنەوەی گۆڕانەوە دەرنەکرایەن ئێستا ئەم قیڕەقیڕەیان نەدەکرد ئێستا کە دەزانن لەدوولا مەست و حەیرانن، هیچ بەدەستن پەلاماری گۆڕان دەدەن بزوتنەوەی گۆڕان لە پێناو چاکسازیدا درووستبووە هەر سازشێک لەو پێناوەدا بکات سەر بەرزیە نەک عەیبەو شکست، بۆیه دەڵێم ئەوانەی ئێستا خۆیان شین و مۆرکردۆتەوە بەحساب داکۆکی لە ڕێبازەکەی نەوشیروان مستەفا دەکەن دژی ئەم ڕێکەوتنەی گۆڕانن پێچەوانەکەی ڕاستە شینەکەیان بۆ لەدەستدانی پۆست و خانه‌نشینییە شه‌ش ملیۆنه‌كه‌یانه نەک گۆڕان و ڕێبازەکەی نەوشیروان مستەفا.\nهەندێک لەوانە کە ئێستا لە یەکێتی و پارتی زیاتر هێرشی ناڕەوا دەکەنەسەر گۆڕان ئەگەر کاک نەوشیروان و بزوتنەوەی گۆڕان نەبوایە جگە لە گەڕەکەکەی خۆیان کەس نەیدەناسین. هەندێکی تر لەوانە چاکەت و تکتی فڕۆکە و تەنانەت گۆشتی سوری گەعدەکانیشیان لەسەر بزوتنەوەی گۆڕان بوو بۆیە تا دەرنەکران سروەی لێوە نەهات.\nهەر ئەو برادەرانە بەسەر شانوقۆڵی ملی ئێمەوە بەو پلەو پایە گەیشتن ئێستا دەیانەوێت بەهەمان شێوە بەسەر شانوقۆڵی دەیان دڵسۆزی ترەوە جارێکی تر دەستیان بگاتەوە بەپلەو دەسەڵات کۆمەڵێکی تر لەو برادەرانە دوو ڕوویان هەیە لەلایەک لە سیاسەتی گۆڕان ناڕازین لەولاشەوە سیڤیان پڕکردۆتەوە بۆ وەرگرتنی پۆست لەولا بەیانامە دژی گۆڕان دەردەکات لە گردکەش ژوری لێ دەرناکات سەردانی نەکات بەداخەوە ئەو هەڵسوڕاوە دڵسۆزانەی کەوتونەتە نێو ئەو دۆخە تەماحکاریەی ئەوانە وە بۆیە ناحقیشیان نیە قورسە لەو کەسانە تێبگەیت هەم خورمای بوێت هەم خورمش لەلایەک چاکسازی خوازەو لەولاشەوە پۆستخواز.


ئوسترالیا هێرشە ئاسمانییەکانی لە سوریا ڕاگرت – كوردى پۆست\nhivaykurd.com\tئوسترالیا هێرشە ئاسمانییەکانی لە سوریا ڕاگرت\t20/06/2017 kurdipostgroupلێدوانێک بنووسە\tرامیار عثمان\nئوسترالیا کە یەکێکە لە وڵاتانی بەشداربووی هاوپەیمانێتی نێودەوڵەتی دژی داعش، بە شێوەیەکی کاتی هێرشە ئاسمانیەکانی لە سوریا ڕاگرت، دوای ئەوەی ڕوسیا هۆشداریدا لە ئەگەری ئەوەی فڕۆکەکانی هاوپەیمانان بە ئامانج بگرێت.\nوەزارەتی بەرگری ئوسترالیا لەبەیانامەیەکدا بڵاویکردەوە “هێزی بەرگری ئوستورالیا بۆ خۆپاراستن، ئۆپراسیۆنەکانی بەشێوەیەکی کاتی لە سوریا ڕاگرتووە”.\nوەزارەتەکە ڕایگەیاندووە “بەهۆی ئەو هەڕەشانەی کە هەیە، بەشێوەیەکی بەردەوام پێداچونەوە بە چۆنیەتی خۆپاراستنی هێزەکانمان دەکەین و وەزارەتەکەش لە نزیکەوە چاودێری دۆخی ئاسمانی سوریا دەکات، بەڵام هێرشە ئاسمانیەکانی ئوسترالیا لە عێراق هەروەکو پێشتر بەردەوامدەبێت”.\nئەمەش دوای ئەوەدێت، وەزارەتی بەرگری ڕوسیا ڕایگەیاند، هەر فرۆکەیەک لە ئاسمانی هێزەکانی سوریا و هاوپەیمانانی بسوڕێتەوە دەکرێتە ئامانج و دەخرێتە خوارەوە.\nبەرپرسانی سەربازی ڕوسیا ڕایانگەیاندووە لە ئێستادا هەمانگی سەربازیان لەگەڵ ئەمریکا لە سوریا وەستاندووە و لەو بارەشەوە گفتوگۆ دەکرێت.\nThe post ئوسترالیا هێرشە ئاسمانییەکانی لە سوریا ڕاگرت appeared first on هيوای کۆرد.\nئوسترالیا هێرشە ئاسمانییەکانی لە سوریا ڕاگرت\tڕێدۆزیی بابەت\nبابه‌تی پێشووئوسترالیا هێرشە ئاسمانییەکانی لە سوریا ڕاگرتبابه‌تی داهاتوولێدوانی سەرۆکوەزیرانی تورکیا لەبارەی قەتەر وه‌ڵامدانه‌وه هەڵوەشاندنەوەی وەڵام\tEnter your comment here...


Cisco SAN-OS �����ͽ�Ʈ - Cisco MDS 9000 Network-based Storage Applications - Cisco Systems Home\n�α��� ���� ��� ȸ�� �Ұ� �ý��� �ڸ��� ����ó My Cisco Cisco MDS 9000 Network-based Storage Applications\tCisco SAN-OS �����ͽ�Ʈ\tHierarchical Navigation\n�ѱ� ��ǰ & ����\t���丮�� ��Ʈ��ŷ\tCISCO MDS 9000 NETWORK-BASED STORAGE APPLICATIONS\t������ ��Ʈ/��μ�\tCisco SAN-OS\nCisco SAN-OS ������ ��Ʈ\nCisco SAN-OS�� ȭ���� ���� ��¿� ��� Cisco MDS 9000 Series ��Ƽ���̾� ����ġ�� ������Ű�� ��� �ý��� ����Ʈ�����Դϴ�. Cisco SAN-OS�� �پ �ŷڵ�, ����, Ȯ�强 �� ����� ���� ���� SAN �÷����� ����� ���� �ְ��� Cisco IOS® Software ���뿡 ��� SAN(Storage-Area Network)�� ���� ����Ǿ���ϴ�.\n• ��� �÷��� ��ģ ���� ����Ʈ����\nCisco SAN-OS�� �к긯 ����ġ���� ���Ϳ� �̸��� Cisco MDS 9000 Series ��ü�� ���������ݴϴ�. ����� �⺻ �ý��� ����Ʈ��� ��ü ��ǰ���� ���� ����ϱ� ������ �ý��� �ý������ Cisco MDS 9000 Series�� �پ��ϰ� �ϰ��, �׸��� ������ ȣȯ���� ���� ��ɵ��� ������ �� �ֽ��ϴ�.\nisco MDS 9000 Family SSE ��Ű���� ���� ��Ʈ��ũ ��� ���丮�� ���ø����̼� �� ���񽺸� SSM �� Cisco MDS 9000 Family ASM(Advanced Services Module)���� ������ �� �ֽ��ϴ�. ���ڸ���Ʈ �к긯 ���ø����̼��� ���� �ϰ��ִ� �ڵ�ȭ ���丮�� �� ����� �����Ͽ� ������ IT ���丮�� ȯ���� �ܼ�ȭ�ϰ� �ں� �� ������ ȹ���մϴ�.\nhttp://www.cisco.com/en/US/products/hw/switches/ps708/products_data_sheets_list.html <������Ʈ: 2005�� 10�� 27��>


دەبێ بەرپرسانی ڕژێمی زایۆنی بۆ جەنایەتەکانیان دادگەیی بکرێن - Mehr News Agency\nAP ١٤٠٠ Khordad ٥ ٠٩:٠٢\nNews Code 37498\nنوێنەری ئێران لە نەتەوەیەکگرتوەکان داوای کرد:\nدەبێ بەرپرسانی ڕژێمی زایۆنی بۆ جەنایەتەکانیان دادگەیی بکرێن\nنوێنەری ئێران لە نەتەوەیەکگرتووەکان جەختی کرد کە ئیسرائیل لە هێرشی ئەم دواییە بۆ سەر غەززە جەنایەتی نێودەوڵەتی ئەنجامداوە و بەرپرسەکانی ئەبێ دادگایی بکرێن.\nبە ڕاپۆرتی ئاژانسی هەواڵی مێهر، مەجید تەخت ڕەوانچی نوێنەری هەمیشەیی ئیران لە نەتەوەیەکگرتووەکان لە لێدوانێکدا لە کۆبوونەویە سێشەممەی ئەنجومەنی ئاسایش کە لەسەر بابەتی پاراستنی گیانی خەڵکی سڤیل لە پێکدادانە چەکدارییەکان بەڕێوە چوو بەئاماژە بە بەشگەلێک لە ڕاپۆرتی ساڵانەی ئەمینداری گشتی نەتەوەیەکگرتووەکان لەو بارەوە، لە ئەوەی کە هێشتا خەڵٶکی سڤیل، بەتایبەتی ژنان و منداڵان، لە قوربانیانی سەرەکی پێکدادانەکانن و ئامانجی ناسەربازی وەکوو نەخۆشخانە و قوتابخانەکان دەپێکرن، نیگەرانیی دەربڕی.\nناوبراو بۆ نموونە ئاماژەی کردە سەر جەنایەتەکانی ئیسرائیل لە ناوچە داگیرکراوەکانی فەلەستین، لەوانە هەوڵی بەربڵاو بۆ کۆچدانی زۆرەملێی فەلەستینییەکان لە ماڵەکانیان، بە تایبەتی لە گەڕەکی شێخ جەڕاحی قودس و ناڕەزایەتی دەربڕینی فەلەستینییەکان بە ئەو کارەی ئیسرائیل کە لەلایەن هێزەکانی ئیسرائیلەوە بە شێوەیەکی نامرۆڤانە پەلاماریان دران.\nتەخت ڕەوانچی دریژەی دا: ئەو کارە نامرۆڤانە و کوشتوبڕ و بریندار کردنی بەربڵاوی خەڵکی بێ پەنای فەلەستین، جەنایەتی جەنگی و جەنایەت دژی مرۆڤایەتییە. ئاوەها جەنایەتێک پێشێل کرانی چییەتی یاسا و ڕێسای مافی نێودەوڵەتی دێتە ئەژمار و بەرپرسانی ئیسرائیل لەو بارەوە ئەبێ دادگایی بکرێن.


تێكشكانی ڕوانگه‌ی فه‌لسه‌فی له تێكستی شیعریدا – Denegkan\nbyبڵند\tFebruary 6, 2014\tئەدەب\n” لێكۆڵینه‌وه له قه‌سیده‌ی (هه‌ژاریی به‌هێز )ی (فریدریك نیتشه)”\n(ده‌ستی گه‌رم بخه نێو ده‌ستم .. دڵێكم پێَبده مه‌كۆی ئاگر بێت . )\n( ته‌نیا ئه‌وه تۆی ئه‌ی زه‌رده‌شت , له تواناتدا هه‌یه ده‌وروپشتت ته‌ژی بكه‌ی له وزه و سه‌فا. )\n(ده‌مه‌وێ بمرم , وه‌ك چۆن پێشتر ئه‌وم بینی كه مرد.)\nده‌قی شیعره‌كه‌ی (فریدریك نیتشه)\n. فریدریك نیتشه\nو : بڵند باجه‌لان\nئه‌وا ده ساڵ گوزه‌ریكردووه\nوه‌لێ تاقه دڵۆپه بارانێك ته‌ڕینه‌كردووم\nشنه‌بایه‌كی فێنك به‌رم نه‌كه‌وتووه\nشه‌ونمێكی عیشق نه‌نیشتۆته سه‌ر دڵم\nچونكه له‌و شوێنه وشكه‌دا باران قاتییه\nئه‌ی هۆشی من\nئێستا ڕووم بۆ لای تۆ وه‌رده‌گێڕم\nهه‌ر بۆ ئه‌وه‌ی گه‌ره‌كمه لێتبپاڕێمه‌وه\nله‌و مه‌وسیمه وشه‌كه‌دا\nپیشه‌ت وشكی نه‌بێت\nمن له تۆ داواده‌كه‌م هه‌ر خۆت ببیته\nشنه‌ی گیانپه‌روه‌ر و شه‌ونمی سه‌ره‌نجڕاكێش و\nبارانی ژیانهێنه‌ری من .\nكاتی خۆی فه‌رمانم به هه‌وره‌كان ده‌كرد\nله كوێستانه‌كانی من دووربكه‌ونه‌وه\nمن ده‌مگوت :\n((ئه‌ی سێبه‌ره تاریكه‌كان ، دووركه‌ونه‌وه ، ده‌مه‌وێ زیاتر خۆر لێمبدا! ))\nبه پێچه‌وانه‌وه كه‌مینیان بۆ داده‌نێمه‌وه\nبه‌ڵكو بۆ موده‌تێك بێنه لام و\nتۆزێك سێبه‌ربن به ده‌ورمه‌وه .\nكاتی خۆی دوای حه‌قیقه‌تی تاڵ كه‌وتبووم\nوه‌لێ ئێستا ده‌ستم بۆ ئه‌ڵقه‌كانی زوڵفی رێكه‌وته بردووه\nوه‌ك ده‌ستخه‌رۆدانی منداڵێك و بردنی\nهه‌ر ئاواش رێكه‌وت هاوڕێم بێت و ده‌ستخه‌رۆشی بكه‌م\nده‌مه‌وێ ئه‌مڕۆ میواندار بم\nبگره نسیب له خۆم ته‌ره نه‌كه‌م و چزووی پیا نه‌كه‌م\nئێستا چیتر زه‌رده‌شت سه‌رسه‌خت نییه\nچون بایه‌كی گه‌رم و توێنه‌ره‌وه‌ی سه‌هۆڵبه‌ندان\nبۆته جیلوه‌ی هێمنی و ئارامی .\nئه‌و ئێستاش له كوێستانه‌كه‌یدا له چاوه‌ڕوانیدایه\nته‌نها جیاوازی ئه‌وه‌یه\nكه ئێستا له دونده‌كان دابه‌زیوه .\nله به‌سته‌ڵه‌كه زیندووه‌كان زۆرتر چۆته پێش\nماندوو و خۆشحاڵه\nخه‌ریكه حه‌وته‌مین ڕۆژی ئافراندن تێده‌په‌ڕێنێ .\nڕاستییه‌ك هاوشێوه‌ی هه‌وره ڕه‌شه‌كان\nله‌ژوور سه‌رم هاموشۆ ده‌كا\nله دڵی هه‌وره‌وه\nبروسكه‌یه‌كی ون شریخه ده‌دا\nڕاستی یاغر یاغر له قاڵدرمه فراوانه‌كانه‌وه ڕووه و من دێت :\nوه‌ره ! ئه‌ی حه‌قیقه‌تی ئازیز\nوه‌ره ! ئه‌مه حه‌قیقه‌تی منه .\nبه دوو چاوی غه‌مگین\nدڵگیرانه نیگام ده‌كا و\nنیگاكانی هه‌ست بزوێن و سه‌ره‌نجڕاكێشن\nده‌ڵێی نیگای كچه لاوه‌كانن .\nپێموایه هه‌ستی به نهێنی به‌خته‌وه‌ربوونی من كردووه\nهه‌ستی به‌وه كردووه\nوه‌ك بڵێی من له دونده‌وه دابه‌زیوم\nبۆیه ئاوا هێمن و له‌سه‌ره‌خۆم\nده‌ڵێی له‌ودیو بینینه‌كانی ده‌عبایه‌كی گوڵ ڕه‌نگ\nله هه‌مبه‌ر مندا ده‌می لێكردۆته‌وه .\nخامۆش ! , چونكه ڕاستیی من له دوواندایه :\n– ماڵت خرا بێت زه‌رده‌شت!\nده‌ڵێی ئه‌و مرۆڤه‌ی كه (زه‌رناب)ی قووت داوه\nله كۆتایدا ورگت هه‌ڵده‌دڕن بۆ ده‌رهێنانی زێڕ ! .\nزه‌رده‌شت! , تۆ زیاد له پێویست به توانای\nبێئه‌ندازه خه‌ڵك سه‌رسام ده‌كه‌ی و وایان لێده‌كه‌ی حه‌سوودیت پێببه‌ن.\nمن له به‌رامبه‌ر شه‌وقی دڵگیرتدا خۆم ناگرم\nهاوار بۆ سێبه‌ر ده‌به‌م و هه‌ڵده‌له‌رزم\nده تۆ بڕۆ به توانا , بڕۆ\nئه‌ی زه‌رده‌شت! , له خۆری خۆت دووركه‌وه!\nده‌ته‌وێ نووری زیاده‌ت ببه‌خشیه ئه‌وانیتر به مشتان\nوه‌لێ ئه‌وه‌ی زیاده خودی تۆیه!\nئه‌ی به توانا وریابه\nئه‌گه‌ر مه‌یلی به‌خشینت هه‌بوو\nله خۆته‌وه ده‌ستپێبكه\nخۆت ببه‌خشه !.\nقسه‌كردن له بازنه‌ی ئه‌ده‌بیاتدا له‌سه‌ر شیعری فه‌یله‌سوفێك له ڕوانگه‌ی ژیان و ئه‌زمونی فه‌لسه‌فی ئه‌و فه‌یله‌سوفه خۆیه‌وه , ئه‌و هه‌وڵه‌یه ده‌یده‌ین له‌و لێكۆڵینه‌وه‌یه‌ماندا . باسی ئه‌و ناكۆكییانه ده‌كه‌ین له‌نێوان (دیدی فه‌لسه‌فی ) و (دیدی شیعری )دا هه‌ن له فه‌زای تێكستێكی شیعریدا ( ده‌شێ ئه‌و ناكۆكییانه گه‌مه‌یه‌كی شیعری بن ) , ئه‌مه سه‌ره‌ڕای شیكردنه‌وه‌ی شیعره‌كه و باسكردنی ڕوانگه شاراوه‌كانی ده‌قه‌كه و ئاشكراكردنی چه‌ند تێڕوانینی خۆمان بۆ هه‌ندێ چه‌مك و بابه‌ت . ئایا بۆ نووسه‌ریك كه خاوه‌نی فه‌لسه‌فه‌ی خۆیه‌تی و فه‌لسه‌فه‌كارێكی ئه‌دیبه , ڕه‌وایه ئه‌وه‌ی ده‌یگوازێته‌وه نێو ده‌قه‌كه‌یه‌وه دژ بێت له‌گه‌ڵ ئه‌و فه‌لسه‌فه‌یه‌ی بانگه‌شه‌ی بۆ ده‌كا ؟ . له ڕوانگه‌ی قه‌سیده‌ی (هه‌ژاریی به‌هێز)ی (نیتشه)ه‌وه كه یه‌كێكه له شیعره‌كانی (زه‌رده‌شت),وه‌ڵامی ئه‌و پرسیاره و چه‌ند پرسیاری تر ده‌ده‌ینه‌وه , له ئێستاوه ده‌ڵێم وه‌ڵامی ئه‌و پرسیاره ( به‌ڵێ)یه , وه‌لێ مه‌رجێكیش هه‌یه له‌پاڵ ئه‌و (به‌ڵێ)یه‌دا كه بریتییه له بوونی گه‌مه‌یه‌كی شیعری . خودی قه‌سیده‌كه په‌یوه‌سته به مانا په‌نهانه‌كانه‌وه . بۆ شاردنه‌وه‌ی ماناكان پێویستیمان به كه‌ره‌سته‌ی ئاشكرا هه‌یه . شاردنه‌وه‌ی ماناكان له به‌رگی بێمانایدا پێویستی به تێگه‌یشتنی ته‌واو هه‌یه له بابه‌تی مانا و بێمانایی , ئه‌وه‌ی ئه‌و تێگه‌یشتنه‌ش ده‌سه‌لمێنێ , خودی تێكسته نووسراوه‌كه‌یه , تێكست هه‌یه له‌دوای خۆی دۆزه‌خێكمان پێده‌به‌خشێ كه سووتێنه‌ری به‌هه‌شته , سووتانی به‌هه‌شت به ئاگری دۆزه‌خێكی سووتاو و كرده‌ی تریش كه ده‌ق ده‌یانخوڵقێنێ , مایه‌ی ئه‌وه‌ن به وردییه‌كی زیاتره‌وه مامه‌ڵه له‌گه‌ڵ تێكستدا بكه‌ین و ده‌ستی پێوه بگرین .\nمانا هه‌یه له‌به‌رئه‌وه‌ی بێماناییه‌كی ڕووته , وه‌كو مانایه‌كی تۆقێنه‌ر ده‌رده‌كه‌وێ , تۆقاندن كرده‌یه‌كه مانای بێمانا هێنایه پێشه‌وه , خودی تۆقاندنه‌كه‌ش زاده‌ی بێماناییه‌كه مانا ته‌حه‌كومی پێوه ده‌كا . (مانا) هه‌یه هه‌وڵی به‌خشینی خۆی به بێمانایی ده‌دا (به‌خشینی مانا به بێمانایی) , وه‌لێ بێگومان له‌پشت هه‌موو مانا و هه‌موو بێماناییه‌كیه‌وه ته‌نانه‌ت ئه‌گه‌ر به‌رهه‌می ماناش بێت , نووسه‌رێك هه‌یه له ئانی به‌ركه‌وتن به تێكست .\n(نیتشه) زیاتر وه‌كو فه‌یله‌سوفێك باسی ده‌كرێ تا وه‌كو ئه‌دیبێك , به پێچه‌وانه‌ی (گۆته)ه‌وه كه وه‌كو ئه‌دیبێك باسی ده‌كرا تا وه‌كو فه‌یله‌سوفێك .پێموایه (گۆته) فه‌یله‌سوف نه‌بوو , ته‌نها خاوه‌نی ئه‌ده‌بێكی ئاوێته‌كراو به پنتی فه‌لسه‌فی بوو , ئه‌مه‌ش به‌س نییه بۆ بوون به فه‌یله‌سوف , له لێكۆڵینه‌وه‌یه‌كی ترمدا له‌سه‌ر چیرۆكی (په‌یكه‌ری ست ڕافۆن)ی (كاروان كاكه‌سوور) , باسی ئه‌و بابه‌ته‌م كردووه: (گۆته) فه‌یله‌سوف نه‌بوو , ئه‌و له هیچ زانكۆیه‌كدا كاری وانه‌بێژی نه‌كردووه و قوتابخانه‌ی فیكری سه‌ربه‌خۆی نه‌بووه , گه‌رچی هزری ئه‌و كاریگه‌ری هه‌بوو له‌سه‌ر فه‌لسه‌فه , به‌تایبه‌تی هزری (گۆته) له هۆنراوه دراماتیكییه‌كانی نێو (فاوست)دا كه به فه‌لسه‌فه‌ی ژیان ناوده‌بردران(1).\nشیعریه‌تی (نیتشه) بۆ (نیتشه) خۆی ده‌گه‌ڕێته‌وه . ئه‌وكاته‌ی فه‌یله‌سوف بڕیار ده‌دا شیعر بنووسێ و ئه‌و بڕیاره‌ش جێبه‌جێده‌كا , نابێت فه‌لسه‌فه‌كه‌ی خۆی له یاد بكا , گواستنه‌وه‌ی فه‌لسه‌فه‌كه به ڕووتی بۆ نێو بازنه‌ی شیعره‌كه داواكراو نییه , خودی فه‌لسه‌فه‌كه پێویستی به‌وه هه‌یه به‌شیعری بكرێ (به‌شیعریكردنی فه‌لسه‌فه) , پێچه‌وانه‌كه‌شی دروسته (به‌فه‌لسه‌فیكردنی شیعر) , بۆیه ئێمه له خواره‌وه‌دا كه باسی ناكۆكییه‌كه ده‌كه‌ین , مه‌به‌ستمان نییه باسی دیوێكی خراپی شیعری (نیتشه) بكه‌ین , گه‌ره‌كمانه باسی خودی ناكۆكییه‌كه بكه‌ین , ناكۆكییه‌ك , له هه‌ندێك ئاستدا بوونی پێویسته له ئانی نووسرانی شیعردا . ده‌شێ ئه‌دیبیش خاوه‌نی فه‌لسه‌فه‌ی خۆی بێت له فه‌زا ئه‌ده‌بییه‌كه‌دا , ئه‌وه‌تا (كافكا ) وه‌كو نموونه‌یه‌ك چاویلێده‌كرێ . فه‌لسه‌فه‌كاری ئه‌دیبیشمان هه‌ن , (سارته‌ر) و (جان جاك ڕۆسۆ ) وه‌كو دوو نموونه . به كورتی فه‌لسه‌فه تایبه‌ت نییه به فه‌یله‌سوفان و هه‌موو ئه‌وانه‌شی فه‌لسه‌فه‌ی خۆیانیان هه‌یه فه‌یله‌سوف نین .\n(نیتشه) مه‌به‌ستی بوو شۆڕش بكات له ئاكار و هونه‌ر و به‌هاكانی تردا , ته‌نانه‌ت له‌و ئاسته‌دا (خود) دیدی خۆی هه‌بووه بۆ (ئه‌ویتر) , ئه‌گه‌ر ئه‌و خوده (نیتشه) بێت و ئه‌ویتره‌كه (واگنه‌ر) بێت . (نیتشه) له كتێبی (وه‌های گوت زه‌رده‌شت)دا دژی (واگنه‌ر) ده‌وه‌ستێته‌وه , ئه‌و كتێبه‌ی مه‌رگ مه‌ودای (واگنه‌ر)ی نه‌دا بیخوێنێته‌وه . ئاهه‌نگه‌كانی (واگنه‌ر) له (به‌یروت), (نیتشه)یان تووشی نائومێدی كرد , دواتر ئه‌و نائومێدییه گه‌شه ده‌كا له شوێنێكی تردا . كه‌واته (نیتشه) هه‌وڵی گۆڕینی دونیای داوه له فه‌لسه‌فه‌دا و ئه‌ویتریش نه‌یتوانیوه ساردی بكاته‌وه , جا ئه‌و ئه‌ویتره (واگنه‌ر) بێت یان هه‌ر كه‌سێكی تر , به‌ڵام ئایا خودی شیعری (نیتشه) ده‌كه‌وێته كوێی فه‌لسه‌فه‌ی (نیتشه)ه‌وه كه فه‌لسه‌فه‌یه‌كه بانگه‌شه‌ی گۆڕان ده‌كا ؟ . ئه‌وا له خواره‌وه قه‌سیده‌ی ( هه‌ژاریی به‌هێز)ی (نیتشه) ده‌خه‌ینه به‌ر باس و خواس :\n((ئه‌وا ده ساڵ گوزه‌ریكردووه\nچونكه له‌و شوێنه وشكه‌دا باران قاتییه …))\n(دووركه‌وتنه‌وه) له‌و پارچه شیعره‌ی سه‌ره‌وه‌دا پێچه‌وانه ده‌بێته‌وه , ئه‌گه‌ر تا ئێستا خود دووركه‌وتبێته‌وه له ئه‌ویتر , ئه‌مجاره‌یان ئه‌ویتر دوورده‌كه‌وێته‌وه له خود و په‌راوێزی ده‌خا . دڵۆپه باران كه ڕۆڵی ئه‌ویتر ده‌بینێت , دوورده‌كه‌وێته‌وه له خود و كه‌ره‌سته‌ی دووركه‌وتنه‌وه‌كه‌ش بریتییه له (ته‌ڕنه‌كردن) , ته‌ڕنه‌كردنی خود و دانه‌كردن به‌سه‌ر سه‌حرای ڕۆحی (خود)دا و هێشتنه‌وه‌ی خود له سه‌حرادا , وا ده‌كه‌ن دوا جار شاعیر بارودۆخه‌كه (فه‌زا گشتییه‌كه) به فه‌زایه‌كی داخراو و به‌د ناوزه‌د بكا : (لێره باران قاتییه) , هه‌مان شتیش بۆ شنه‌بای فێنك و شه‌ونمی عیشق , ئه‌وكاته‌ی له شاعیر دوورده‌كه‌ونه‌وه , شاعیر نزیكده‌كه‌وێته‌وه له بابه‌تی بڕیاردان له‌سه‌ر ئه‌و فه‌زایه‌ی دڵۆپه باران و شنه‌بای فێنك و شه‌ونمی عیشقی له خۆ گرتووه , فه‌زای گشتیش له‌و ئانه‌دا وه‌كو فه‌زایه‌كی داخراو ده‌رده‌كه‌وێ كه ژیان تیایدا بریتییه له جۆرێك له گاڵته‌كردن به مانه‌وه . خود له شیعره‌كه‌دا هه‌وڵی گۆڕین ده‌دا , هه‌وڵده‌دا له تراژیدیا دووربكه‌وێته‌وه , وه‌لێ گه‌ره‌كی نییه به‌ره‌و خۆشبه‌ختی ڕووت بڕوا , هه‌ر به ته‌نها ده‌یه‌وێ دووربكه‌وێته‌وه له‌و تراژیدیایه‌ی فه‌زای گشتی تووشی كردووه و هه‌وڵی گۆڕینی قه‌ده‌ر بدا , ئه‌مه‌ش دژه له‌گه‌ڵ دیدی (سۆفۆكلیس) له (ئۆدیبی پاشا)دا كه پێیوایه گۆڕینی تراژیدیا مه‌حاڵه و تراژیدیا چاره‌نووسی بوونه , ئه‌وه‌تا (ئۆدیب) هه‌وڵی گۆڕینی چاره‌نووسی ده‌دا و هه‌مان چاره‌نووسیش چاوه‌ڕێیه‌تی نه‌ك چاره‌نووسێكی تر . لای (نیتشه) بۆچونێكی میتافیزیكی گه‌ڕاوه بۆ (شۆپنهاوه‌ر) هه‌یه , ڕاستی بوون یه‌كسانه به (ویست) و (هۆش)یش وه‌كو جه‌وهه‌ری بیره‌كان , ڕووخسار و به‌رگی ئه‌و ڕاستییه‌ی بوونه . (له‌دایكبوونی تراژیدیا) به‌رهه‌می یه‌كه‌می (نیتشه) بوو كه بووه فاكته‌ری هاوڕێیه‌تی (نیتشه) و (واگنه‌ر) . ئه‌وكاته‌ی (نیتشه) له تراژیدیا ده‌دوێ , پشت ده‌به‌ستێ به تێگه‌یشتنی بۆ واتای بوونی مرۆڤ , به‌بێ ئه‌وه‌ی بوونی خۆی كردبێته سه‌نته‌ر. ئه‌وه‌تا له خواره‌وه خود هه‌وڵی گۆڕینی تراژیدیا ده‌دا , به‌وه‌ی ڕووی خۆی بۆ لای ( هۆش) وه‌رده‌گێڕێ :\n((ئه‌ی هۆشی من\nپیشه‌ت وشكی نه‌بێت .))\nدوای ئه‌وه‌ی (نیتشه) له قه‌سیده‌كه‌یدا به‌ر تراژیدیا ده‌كه‌وێ و بێئومێد ده‌بێت له‌و فه‌زا گشتییه‌ی هه‌مووان ده‌خنكێنێ و خۆی به زیندوویی ده‌مێنێته‌وه , كوتاڵی خۆی ده‌كاته كفن بۆ هه‌مووان و خۆی گۆڕستانه , هه‌موو دره‌خته‌كان ده‌بڕێته‌وه و خۆی باخچه‌یه , هه‌موو ئه‌ستێره‌كان ده‌كوژێ و خۆی ئاسمانه , ئه‌و فه‌زا گشتییه كه هه‌موو شتێكه و هیچیش نییه , وا له (نیتشه) ده‌كا له شیعره‌كه‌یدا نائومێدبێت و هه‌وڵی گۆڕینی بارودۆخه‌كه (تراژیدیایه‌كه) بدا و بگه‌ڕێته‌وه بۆ هۆشی خود : ((ئێستا ڕووم بۆ لای تۆ وه‌رده‌گێڕم)) , یانی تا ئێستا شاعیر پشتی له هۆش كردووه و له بازنه‌ی جۆرێك له ناخودئاگایدا ژیاوه , وه‌لێ ئه‌وه بێئومێدییه وا له شاعیر ده‌كا بگه‌ڕێته‌وه بۆ هۆشی خۆی و پشت له ناخودئاگاییه‌ك بكا كه به‌سترابوویه‌وه به فه‌زای گشتییه‌وه , ئینجا له‌وێوه شاعیر ده‌توانێ جوانتر شته‌كان ببینێ و پێناسیان بكا و قسه‌ی خۆی بكا له ئاستیاندا . هه‌ڵبه‌ت ئه‌وكاته‌ی مرۆڤ ڕوو له هۆشی خۆی ده‌كا , زیاتر هۆشیاره و ئه‌و هۆشیارییه‌ش وا ده‌كا بڕیاره‌كانی دروستتر بن , هه‌ر ئه‌مه‌ش ده‌بینرێ له شیعره‌كه‌دا , شاعیر دوای ئه‌وه‌ی بێئومێد ده‌بێت و ده‌گه‌ڕێته‌وه بۆ خۆی (بۆ هۆش ) , هاوكات بڕیاری گۆڕانكاریش له‌گه‌ڵ خۆی ده‌هێنێته پێشه‌وه , ئه‌وه‌تا داوا له خۆی (له هۆش) ده‌كا چیتر پیشه‌ی وشكی نه‌بێت , ئه‌مه‌ش سه‌لمێنه‌ری ئه‌و ڕاستییه‌یه كه شاعیر له ئانی خۆبه‌ستنه‌وه به ناخودئاگاییه‌وه , جۆرێك له وشكی ڕووی تێكردووه كه په‌یوه‌ندی به نه‌بارینی باران و هه‌ڵنه‌كردنی با و نه‌نیشتنه‌وه‌ی شه‌ونمی عیشقه‌وه هه‌یه , لێره‌وه‌یه شاعیر پێیوایه نابێت چیتر ئه‌و خوده بێئاگایه حاڵه‌تی خۆی نه‌گۆڕێ و ده‌بێت بڕیاری گۆڕان بدا , هه‌ر خود (خودی شاعیر) خۆی ئه‌و بڕیاری گۆڕانه به‌سه‌ر خۆیدا ده‌سه‌پێنێ .ئه‌وه‌ی لێره‌دا هه‌ستی پێده‌كرێ , كه‌وتنه به‌ر سێبه‌ری ئازاره‌كانه , مرۆڤ له سێبه‌ری ئازاردا بیر له ئازار ده‌كاته‌وه و پۆلێنی ده‌كا بۆ باش و خراپ . (شۆپنهاوه‌ر) ئازاری به خراپ داده‌نا و (نیتشه)ش به باش(2) . دیدی دیونیزوسی (نیتشه) بۆ ژیان سه‌رچاوه‌كه‌ی فه‌لسه‌فه‌ی (شۆپنهاوه‌ر)ه , چونكه نۆرینگی یه‌كه‌می ڕۆحی دیونیزوسی و وجودی ژیان له ئازاردایه , (شۆپنهاوه‌ر) ئه‌و ئازاره‌ی به سه‌رچاوه‌ی نه‌هامه‌تی داده‌نا و لای ئه‌و پێویستی نه‌بوو بۆ مرۆڤ و مرۆڤ به بێ ئازار ده‌توانێ باشتر بژی . لای (نیتشه) ئازار مرۆڤ به‌هێز ده‌كا و ژیان جوانتر ده‌كا و مرۆڤ پێویستی به ئازاره , ئه‌مه‌ش دژه له‌گه‌ڵ بۆچونی (شۆپنهاوه‌ر) له مه‌سه‌له‌ی ئازاردا .\n((من له تۆ داواده‌كه‌م هه‌ر خۆت ببیته\nتۆزێك سێبه‌ربن به ده‌ورمه‌وه .))\nپاش ئه‌وه‌ی شاعیر دڵنیاده‌بێته‌وه له‌وه‌ی پشتی له نائاگاییه‌كه‌ی كردووه و ڕووی له هۆشی خۆی كردووه , بڕیاره‌كانی خۆی ده‌دا و داواكارییه‌كانی خۆی ئاڕاسته‌ی خۆی ده‌كا (ئاڕاسته‌ی هۆش) , وه‌كو ده‌ریایه‌ك بیه‌وێ شه‌پۆڵه‌كانی ڕابێنێ له‌سه‌ر ئه‌وه‌ی ئازاری ئه‌وانیتر نه‌ده‌ن , چون مه‌یته‌رێك بیه‌وێ ئه‌سپه‌كانی ڕابێنێ زیان به ئه‌سپسواره‌كان نه‌گه‌یه‌نن , چون دارستانێك داره‌كانی ڕابێنێ سێبه‌ربن به‌سه‌ر ئه‌و ڕێبوارانه‌ی ڕووی تێده‌كه‌ن , به‌و واتایه‌ی , خود دوای ئه‌وه‌ی پشت له ناخودئاگاییه‌كه‌ی ده‌كا , ده‌بێته (خودێكی چاكه‌خواز ) ئه‌گه‌ر بۆ زه‌مه‌نێكی كورتیش بێت , ده‌كرێ ئه‌و زه‌مه‌نه‌ش گۆڕان به خۆیه‌وه ببینێ . خود له خۆی (له هۆشه‌كه‌ی) داوا ده‌كا ببێته شنه‌ی گیانپه‌روه‌ر و شه‌ونمی سه‌ره‌نجڕاكێش و بارانی ژیانهێنه‌ر , داوای لێناكا ببێته پڵینگی بریندار و نێچیر ڕاوبكا , داوای لێناكا ببێته ورچی خه‌واڵوو و هه‌موو شتێك بێ نرخ بكا , داوای لێناكا ببێته زێوانێك و مردووه‌كان بخوا و بانگه‌شه‌ی بینینی مردووێك بكا كه ڕقی له چاكه‌یه , ئه‌و داوا له خود ده‌كا ئه‌گه‌ر بوو به هه‌ر شتێك , ڕۆحێكی چاكه‌خواز بێت , بۆ نموونه (نموونه‌یه‌ك له دیدی خۆمانه‌وه) , ئه‌گه‌ر قه‌راره ببێته زێوان , ئه‌وا ده‌بێت بانگه‌شه‌ی بینینی مردووێك بكا كه چاكه‌ی خۆشده‌وێ , مردووه‌كان نه‌خوا , به‌ڵكو خۆراكی خۆی له‌گه‌ڵیان دابه‌ش بكا , به‌ڵام پرسیاره جه‌وهه‌رییه‌كه لێره‌دا ئه‌وه‌یه : شاعیر داوا له هۆشی خۆی ده‌كا چاكه له‌گه‌ڵ كێدا بكا ؟ . هه‌ڵبه‌ت چاكه‌كردن له‌گه‌ڵ خود له‌و ئانه‌دا ناكه‌وێته بازنه‌ی ئه‌ویتره‌وه , بۆیه ده‌كرێ له‌و ئانه‌دا خود ئه‌ویتر و ئه‌ویتر خود بێت , شاعیر هه‌ر خۆی وه‌ڵام ده‌داته‌وه :\nبارانی ژیانهێنه‌ری من)) . ده‌ركه‌وت شاعیر داوا له هۆش ده‌كا به‌ر له هه‌ر كه‌سێك چاكه له‌گه‌ڵ (خود)دا بكا , خودێك وه‌ك له سه‌ره‌وه باسمان كرد چۆن بۆته قوربانی فه‌زایه‌كی گشتی كه وای له وه‌سیله‌كان كردووه جانه‌وه‌ری دڕه‌نده بن بۆ شاعیر , بۆیه وه‌كو ئه‌لته‌رناتیڤێك بۆ ئه‌وه‌ی كه‌س نییه چاكه له‌گه‌ڵ (خود)دا بكا , شاعیر داوا له هۆشی خود ده‌كا چاكه له‌گه‌ڵ (خود)دا بكا . شاعیر هه‌ر به ته‌نها فرمان به هۆش ناكا و هه‌ڵبێت , به‌ڵكو بۆشی ده‌سه‌لمێنێ هه‌ر به ڕاست شایسته‌ی ئه‌و یارمه‌تیدانه‌یه و كه‌سێكه هه‌مووان پشتیان تێكردووه و ئیتر نابێت خود ( هۆشی خود) پشتی تێبكا , ئه‌گه‌رچی شاعیر له سه‌ره‌تادا خۆی پشتی له هۆشی خۆی كردبوو و بێئومێدی وایلێكرد ڕووی وه‌رگێڕێ. شاعیر بۆ ئه‌و ئاگاییه‌ی خۆی باسی ئێستا و ڕابردوو ده‌كا , بۆی باسده‌كا چۆن له ڕابردوودا ئه‌وه‌نده بێمنه‌ت بووه , داوای له هه‌وه‌كان كردووه لێی دووربكه‌ونه‌وه , وه‌لێ ئێستا دوای دووركه‌وتنه‌وه‌ی ئه‌وان, پێویستی به دووباره گه‌ڕانه‌وه‌یان هه‌یه , له‌به‌ر ئه‌وه‌ی ئه‌وان ناگه‌ڕێته‌وه , ناچاره كه‌مینیان بۆ دابنێته‌وه بۆ ئه‌وه‌ی بگه‌ڕێنه‌وه خاڵی سه‌ره‌تا (بۆ لای شاعیر) , ئه‌مه‌ش ڕووبه‌ڕووی دوو ئاماژه‌مان ده‌كاته‌وه , ئاماژه‌ی یه‌كه‌م ئه‌وه‌یه كه خود هه‌ڵه‌ی كردووه به‌رامبه‌ر هه‌وره‌كان و ئێستا له پێناوی خود خۆیدا نه‌ك له پێناوی هه‌وره‌كان , هه‌وڵی گه‌ڕاندنه‌وه‌ی هه‌وره‌كان ده‌دا . ئاماژه‌ی دووه‌م ئه‌وه‌یه كه هه‌وره‌كان فره مانان و ده‌كرێ گوزارشت بن له شتگه‌لی تریش , بۆ نموونه له كۆمه‌ڵێك مرۆڤی سپی , یان له كۆمه‌ڵێك كه‌شتی كه هه‌ڵگری مرۆڤی سپین , بۆیه ده‌كرێ بڵێن : له‌نێو هه‌وره‌كانی (نیتشه)دا مرۆڤی سپی هه‌ن . دواتر گه‌مه‌كه فراوانتر ده‌بێت و شاعیر باسی ئه‌وه ده‌كا بۆ داوای له هه‌وره‌كان كردووه دووربكه‌ونه‌وه , وه‌ڵامه‌كه‌ش ئه‌وه‌یه كه پێشتر حه‌زی له خۆر بووه و ئێستا بێزاره له‌و خۆره‌ی خۆر نییه و فانۆسێكی بێكه‌ڵكه , بۆیه دوای ئاشكرابوونی بچمی ڕاسته‌قینه‌ی خۆر , شاعیر كار بۆ گه‌ڕاندنه‌وه‌ی ئه‌وانه ده‌كا ئه‌نتی خۆر بوونه و ڕێگربوونه له به‌رده‌م گه‌یشتنی خۆری زیاتر به خود .\nهه‌ست به جۆرێك له خۆ په‌رستی كرا , شاعیر له پێناوی خۆی داوا له هه‌وره‌كان ده‌كا بگه‌ڕێنه‌وه , ئه‌و به‌رژه‌وه‌ندییه خودییه‌ی ده‌بینرێ له شیعره‌كه‌دا , له ژیانی (نیتشه) خۆیدا هه‌ستی پێناكرێ , ئه‌مه‌ش واتای ئه‌وه‌یه (نیتشه) ویستوویه‌تی گه‌مه‌یه‌كی شیعری بخوڵقێنێ , ئه‌گینا (نیتشه) تا كۆتایی خۆی نه‌به‌سته‌وه به نازییه‌كانه‌وه و دیدی خۆی نه‌شارده‌وه له‌ژێر ته‌متومانی ئایدۆلۆژی ئه‌وانه‌وه , ئه‌گه‌رچی (ئه‌لیزابێت)ی خوشكی دوای مردنی (نیتشه) خیانه‌تی له فیكری (نیتشه) كرد و (هیتله‌ر)ی بۆ كردنه‌وه‌ی ئه‌رشیفه‌كه‌ی بانگ كرد , وه‌لێ دیدی (نیتشه) تا ئێستاش له زۆر ئاستدا جێگای بایه‌خه , پێشتریش هه‌ر ئاوابوو , ئه‌وه‌تا (هایدگه‌ر) وه‌كو بیرمه‌ندێك كه له ڕوانگه‌ی دیده فه‌لسه‌فییه‌كانیه‌وه هه‌وڵیداوه بیر و دیرۆكی بیر بۆ به‌ڵگه و شیكاری ڕاسته‌قینه‌ی پڕۆژه ئه‌نتۆلۆجییه‌كه‌ی خۆی بخاته گڕ , وانه‌ی نرخداری هه‌یه له باره‌ی فه‌لسه‌فه‌ی (نیتشه)ه‌وه , ئه‌گه‌رچی دواتر نازییه‌كان دژی (هایدگه‌ر) ده‌وه‌ستنه‌وه . فه‌له‌سه‌فه‌ی (نیتشه) گرینگی خۆی هه‌یه ئه‌وكاته‌ی قسه دێته سه‌ر (كامۆ) و (سارته‌ر) و بیرمه‌ندانی بوونخوازی و پاش بوونخوازی و هتد .\n((كاتی خۆی دوای حه‌قیقه‌تی تاڵ كه‌وتبووم\nبگره نسیب له خۆم ته‌ره نه‌كه‌م و چزووی پیا نه‌كه‌م .))\n(حه‌قیقه‌تی تاڵ ) , ئه‌و ده‌ربڕینه‌یه ده‌كرێ له ئاستیدا بوه‌ستین . هه‌ر به‌ڕاست حه‌قیقه‌تێك هه‌یه تاڵ بێت ؟ . ئێمه پێویستیمان به حه‌قیقه‌ت هه‌یه , كه‌واته حه‌قیقه‌تی تاڵ واتای چییه ؟ . بوونی ئه‌و حه‌قیقه‌ته تاڵه سه‌لمێنراوه و شاعیر ئه‌وه‌نده دڵنیایه له بوونی , دوای كه‌وتووه له ڕابردوودا , وه‌ك چۆن دایك دڵنیایه له پارچه‌كانی ڕۆحی خۆی كه ڕۆڵه‌كانیه‌تی , وه‌ك چۆن كوێرێك دڵنیایه له‌وه‌ی ئه‌گه‌ر گۆچانه‌كه‌ی لی َبسه‌نن ناتوانێ ڕێ بكا , ئاواش شاعیر له شیعره‌كه‌دا دڵنیایه له‌وه‌ی له ڕابردوودا حه‌قیقه‌تی تاڵ به‌شێك بووه له ژیانی و بێ ئه‌و له‌و كوێره چووه ناتوانێ ڕێ بكا , وه‌لێ ئه‌وكاته‌ی ئێستا جێگای ڕابردوو ده‌گرێته‌وه, هاوكێشه‌كان گه‌ڵا ده‌گرن و گه‌ڵاكانیش قسه‌یه‌كی تر ده‌كه‌ن (هاوكێشه‌كان ده‌گۆڕێن ) .\nهه‌میشه مرۆڤ دوای گۆڕانه گه‌وره‌كان كه ڕوو له ژیانی ده‌كه‌ن , ژیانی له‌نێوان دوو به‌ره‌ی دۆزه‌خ و به‌هه‌شتدا , باش و خراپدا , پیرۆز و نه‌فره‌تلێكراودا دابه‌ش ده‌بێ , ئه‌وه‌تا شاعیر بارگه‌ی خۆی له سه‌رزه‌مینه یه‌كه‌مییه‌كه‌یه‌وه كه هه‌ر خۆی خوڵقاندویه‌تی , ده‌گوازێته‌وه بۆ سه‌رزه‌مینه دووه‌مییه‌كه و فه‌زا دووه‌مییه‌كه كه هه‌مان فه‌زا یه‌كه‌مییه‌كه‌یه و گۆڕاوه , گۆڕانی فه‌زاكه‌ش به‌ستراوه‌ته‌وه به گۆڕانی خوده‌كه‌وه , ئه‌وكاته‌ی خود چیتر دوای حه‌قیقه‌تی تاڵ ناكه‌وێ و ده‌بێته هاوڕێی ڕێكه‌وته و كار بۆ ده‌ستخه‌رۆدانی ڕێكه‌وته ده‌كا , گۆڕانی فه‌زاكه تۆماتیكی ده‌بێت .\nده‌ربڕینێكی سه‌ره‌نجڕاكێشتر ئه‌مه‌یه : ((وه‌ك ده‌ستخه‌رۆدانی منداڵێك و بردنی)) , ئه‌و په‌یوه‌ندییه چییه له‌نێوان ده‌ستخه‌رۆدانی ڕێكه‌وته و ده‌ستخه‌رۆدانی منداڵدا هه‌یه ؟ , ڕاستییه‌كه ئه‌وه‌یه منداڵ ئاسانتر ده‌ستخه‌رۆ ده‌درێ به‌به‌راورد له‌گه‌ڵ مرۆڤێكی كامڵ (مرۆڤی كامڵ له ئاستی ته‌مه‌ندا , ئه‌گینا منداڵیش مه‌خلوقێكی ناكامڵ نییه) , بۆیه شاعیر هه‌وڵده‌دا ڕێكه‌وته بكاته منداڵ و سیفه‌ته‌كانی نزیك بكاته‌وه له سیفه‌تی منداڵ (ئه‌و سیفه‌تانه‌ی دوا جار ده‌ستخه‌رۆدان ئاسان ده‌كه‌ن ) , ئینجا ده‌ستخه‌رۆی بدا , شاعیر هه‌ستی به‌وه كردووه كه مرۆڤی كامڵ ده‌ستخه‌رۆدانی قورسه , بۆیه ئه‌ویش ده‌یه‌وێ ڕێكه‌وته بچوێنێت به منداڵ و ئینجا ده‌ستخه‌رۆی بدا (ئه‌مه ڕێگاكه‌ی بۆ كورت ده‌كاته‌وه ) .\nله سه‌ره‌وه‌دا چه‌ند جارێك وشه‌ی (هێز) مانیفێست بوو , كرده‌ی ده‌ستخه‌رۆدان هێزێكی له پشته‌وه‌یه . فه‌لسه‌فه‌ی هێزی (نیتشه) باسی ئه‌وه ده‌كا كه ڕه‌گه‌زی چێژخوازی وه‌كو ڕه‌گه‌زێكی ئه‌خلاقی شیاوی ڕه‌تكردنه‌وه‌یه( 2) . به‌های كرداری مرۆ ده‌بێت له ڕووی ئه‌ندازه‌ی یارمه‌تییه‌ك چاوی لێ بكرێ , كه ئه‌وان بۆ گه‌یشتن به هێز به كاری ده‌به‌ن . چێژ ئامانج نییه و شتێك نییه مرۆڤ هه‌وڵی دۆزینه‌وه‌ی بدا . له بازنه‌یه‌كدا كه خواستی هێز باڵاده‌سته , چێژ بێ مانایه و ئه‌و شته‌ی بوونێك بۆ هێزێك دروست ده‌كا , هه‌ر ئه‌و شته مانادار و نرخداره . هێز و چێژ گرێدراون به یه‌كتره‌وه , چێژ به بێ هێز هیچه و هێزیش به بێ چێژ هیچتر , مرۆڤ بۆ ئه‌وه هێز به كار ده‌با , تا بگاته چێژ , چێژێك كه ده‌ره‌نجامی هێزه . ئه‌و كاته‌ی شاعیر هێز ده‌كاته كه‌ره‌سته‌ی ده‌ستخه‌رۆدان , چاویشی بڕیوه‌ته چێژێك له گۆشه دووره‌كه‌دا چاوه‌ڕێی ده‌كا .\n((ئێستا چیتر زه‌رده‌شت سه‌رسه‌خت نییه\nخه‌ریكه حه‌وته‌مین رۆژی ئافراندن تێده‌په‌ڕێنێ .))\n(زه‌رده‌شت) وه‌كو كاره‌كته‌رێك ئاوێته‌ی فه‌لسه‌فه و شیعری ( نیتشه ) بووه . هه‌ڵبه‌ت شیعر ناكه‌وێته ده‌ره‌وه‌ی فیكره‌وه , به‌ڵام هه‌ندێك تایبه‌تمه‌ندی خۆی هه‌یه كه ڕه‌نگه فیكر و فه‌لسه‌فه نه‌توانن كه‌شفی بكه‌ن , ئه‌وه‌ی ده‌توانێ كه‌شفیان بكا خوێنه‌رێكه به به‌له‌می (شیعریه‌ت) گه‌شتی ئاسۆ دووره‌كانی شیعر و قوڵاییه سه‌خته‌كانی شیعری كردبێت .\nقسه‌كردن له‌سه‌ر ئه‌ویتر كه (زه‌رده‌شت)ه , جۆرێكه له قسه‌كردنه له‌سه‌ر خود, به‌و واتایه‌ی وێنه‌ی (زه‌رده‌شت) له‌و پارچه شیعره‌ی سه‌ره‌وه‌دا نزیك كراوه‌ته‌وه له وێنه‌ی خود (له پارچه‌كانی خواره‌وه‌دا ئه‌مه ده‌گۆڕێ ) , ئه‌وه‌تا وه‌ك چۆن خود له سه‌ره‌تادا كه‌سێكی سه‌رسه‌خت بووه و پشتی له ئاگایی خۆی كردووه و هه‌وره‌كانی له خۆی دوورخستونه‌ته‌وه , (زه‌رده‌شت)یش كه‌سێكی سه‌رسه‌خت بووه و ئێستا بۆته جیلوه‌ی هێمنی و ئارامی . گۆڕانی (زه‌رده‌شت) هۆكاری بۆ هێنراوه‌ته‌وه , وه‌ك چۆن له بابه‌تی گۆڕانی (خود)دا هۆكاره‌كان دیاریكرابوون . گۆڕانی (زه‌رده‌شت) بۆ دوو هۆكار ده‌گه‌ڕێته‌وه , هۆكارێكیان ناڕاسته‌وخۆیه و (نیتشه) ئاماژه‌ی پێنه‌داوه له شیعره‌كه‌دا , به‌ڵام ئه‌وه‌ی له پشتی وشه‌كانه‌وه هه‌ستی پێده‌كه‌ین ئه‌وه‌یه كه 🙁 گۆڕانی زه‌رده‌شت به‌رهه‌می گۆڕانی خوده) , هۆكاره‌كه‌ی تر ڕاسته‌وخۆیه و (نیتشه) خۆی ئاماژه‌ی پێداوه , ئه‌ویش خۆی له دابه‌زینی (زه‌رده‌شت) له دونده‌كان و چوونه پێشه‌وه‌ی له به‌سته‌ڵه‌كه زیندووه‌كاندا ده‌بینێته‌وه .\n(زه‌رده‌شت) وه‌كو خوڵقێنه‌ر …\n(زه‌رده‌شت )ی خوڵقێنه‌ر جیاوازه له‌گه‌ڵ خوڵقێنه‌رانی تر , (زه‌رده‌شت) خه‌ریكی تێپه‌ڕاندنی حه‌وته‌مین ڕۆژی ئافراندنه , خوڵقێنه‌ر خه‌ریكی تێپه‌ڕاندنه نه‌ك خه‌ریكی جێگیركردن و جه‌قبه‌ستوویی , ئه‌مه‌ش خاسیه‌ته جه‌وهه‌رییه‌كه‌یه له كه‌سایه‌تی (زه‌رده‌شتی خوڵقێنه‌ر)دا ئه‌گه‌ر قه‌راربێت (زه‌رده‌شت) له‌و شیعره‌دا چه‌ند كاره‌كته‌رێك بێت له‌نێو یه‌ك كاره‌كته‌ردا . فره بچمی (زه‌رده‌شت) بۆ چه‌ند ئاڕاسته‌یی فیكری (نیتشه) ده‌گه‌ڕێته‌وه . (نیتشه) له شیعره‌كه‌یدا زوو زوو ئاڕاسته‌ی فیكری خۆی گۆڕیوه به بێ ئه‌وه‌ی بهێڵێ په‌رتبوون و په‌رشوبڵاوی ڕووبدا , زیاتر مه‌به‌ستی گه‌مه‌یه‌كی شیعری بووه .\nوه‌ره ! ئه‌مه حه‌قیقه‌تی منه .))\nشاعیر داوای خامۆشی ده‌كا له (ئه‌وانیتری نادیار) , چونكه ڕاستییه‌ك بوونی هه‌یه ده‌بێت له ئاستیدا بێده‌نگ بین و لێبگه‌ڕێن ڕاستییه‌كه قسه‌ی خۆی بكا , ڕاستییه‌ك له ژوور سه‌ری شاعیره‌وه هاموشۆ ده‌كا . (له ژوور سه‌رم) ئه‌و ده‌ربڕینه‌یه ده‌كرێ وه‌كو به‌های ڕاستی چاوی لێ بكه‌ین , ئه‌مه‌ش ناكۆكه له‌گه‌ڵ دیدی فه‌لسه‌فی (نیتشه) بۆ ڕاستی كه ڕاستی به ئازار به‌خش داده‌نا , ئه‌و ناكۆكییه جوانی به‌خشیوه به شیعره‌كه .\nئه‌وه‌ی زیاتر وا ده‌كا دڵنیابینه‌وه له‌وه‌ی ناكۆكی هه‌یه له‌نێوان فیكری فه‌لسه‌فی (نیتشه) و فیكری نێو ده‌قه شیعرییه‌كه‌ی , ئه‌وه‌یه كه (نیتشه) حه‌قیقه‌ت به ئازیز ناوزه‌د ده‌كا : ((وه‌ره ئه‌ی حه‌قیقه‌تی ئازیز)) , وه‌لێ ئه‌گه‌ر له ڕابردوودا شاعیر خۆی دوای (حه‌قیقه‌تی تاڵ) كه‌وتبێ , ئیستا (حه‌قیقه‌تی ئازیز )خۆی له قاڵدرمه فراوانه‌كانه‌وه ڕووه و ئه‌و دێت , ئه‌مه‌ش ده‌رخه‌ری ئه‌و ڕاستییه‌یه كه گۆڕانی (زه‌رده‌شت ) و گۆڕانی خود , گۆڕانی حه‌قیقه‌تیان به‌دوای خۆیاندا هێناوه و له (حه‌قیقه‌تی تاڵ)ه‌وه بوو به (حه‌قیقه‌تی ئازیز ) , ئه‌و گۆڕانه دوا جار ده‌بێته په‌راوێزی بابه‌تێكی گرینگتر كه بابه‌تی (گۆڕینه‌كانی خود)ه , خود ده‌توانێ بگۆڕێ و ئاڕاسته‌ی شته‌كان به‌و جۆره‌ی ده‌یه‌وێ دیاری بكا . ئه‌گه‌ر له سه‌ره‌وه باسی (خودی خوڵقێنه‌رمان) كردبێ , ئه‌وا لێره‌دا باسی (خودی گۆڕه‌ر)مان كرد , كه خودێك بوو توانی شته‌كان بگۆڕێ و لێنه‌گه‌ڕێ بێده‌نگ دابنیشن , خودێك (حه‌قیقه‌تی تاڵ)ی گۆڕی بۆ ( حه‌قیقه‌تی ئازیز ).\n((به دوو چاوی غه‌مگین\nله هه‌مبه‌ر مندا ده‌می لێكردۆته‌وه .))\n(حه‌قیقه‌تی ئازیز) وێنای كێشراوه و بۆ خوێنه‌ر وازی لێ نه‌هێنراوه به ئاره‌زووی خۆی وێنای بكا , یان به گوێره‌ی ئاستی تێگه‌یشتنی وێنای بكێشێ . (حه‌قیقه‌تی ئازیز) وه‌كو حه‌قیقه‌تێكی غه‌مگین خۆی مانیفێست ده‌كا , به‌ڵام غه‌مگینێك نیگاكانی هه‌ست بزوێن و سه‌ره‌نجڕاكێشن ( غه‌مگینه‌كه غه‌مگینێكی ئاسایی نییه ) . شاعیر نیگاكانی ئه‌و حه‌قیقه‌ته ده‌چوێنێ به نیگای كچه لاوه‌كان , ڕه‌نگه ئه‌مه‌ش تا ڕادده‌یه‌ك ناكۆك بێت له‌گه‌ڵ ئه‌و دیده فه‌لسه‌فییه‌ی (نیتشه) بۆ ژنی هه‌یه .\nپێویسته سێكس و جێنده‌ر تێكه‌ڵ نه‌كه‌ین , یه‌كه‌میان بایۆلۆژییه و دووه‌میان ده‌رونیی – كۆمه‌ڵایه‌تییه , (نیتشه) ڕاسته‌وخۆ باسی ئه‌و جیاوازییه ناكا , وه‌لێ له جیاوازی نێوان (مێبوون ) و (ژنبوون) تێده‌گا . لای (نیتشه) نه‌مانی غه‌ریزه‌ی ژنانه, فه‌وتانی ژنه , باسی ئه‌و تایبه‌تمه‌ندییه بایۆلۆژییه‌ی ژن ده‌كا كه ده‌بێته هێزێك بۆ ژن خۆی ( دیسانه‌وه به‌ر بابه‌تی هێز ده‌كه‌وینه‌وه) ,(سیمون دو بۆڤوار) له‌و ئاسته‌دا قابیلی به‌راوردكردنه له‌گه‌ڵ (نیتشه) . (نیتشه) جیاوازی نێوان (ژن) و (پیاوی) به‌ستۆته‌وه به ڕوانگه‌ی جیاواز و به‌های جیاوازه‌وه , ڕه‌خنه ده‌گرێ له دوالیزمی فه‌لسه‌فی یان میتافیزیكی (دوالیزمی جنسی) , چه‌ند میتۆدێك ده‌خاته ڕوو كه گرینگن و گرینگییه‌كه‌یان ده‌توانێ بگاته چه‌ندین و كون و ئاست و له‌وێوه ئیش له‌سه‌ر چه‌ندین ڕاستی بكا . له (ئه‌ركیۆلۆژیای ئاكار)دا (نیتشه) قسه له‌سه‌ر ئه‌و به‌هایانه ده‌كا كه زیهن به به‌رزتر داده‌نێن به به‌راورد له‌گه‌ڵ له‌ش , له‌وێدا ژنان به له‌شیان جیاده‌كرێنه‌وه , لای (نیتشه) ئه‌و به‌هایانه وا ده‌كه‌ن توشی گوناهبین (3) .\n( حه‌قیقه‌تی ئازیز) حه‌قیقه‌تێكی هه‌ستیاره و توانای ئه‌وه‌ی هه‌یه ده‌رك به نهێنییه‌كان بكا , ئه‌وه‌تا ده‌ركی به نهێنیی به‌خته‌وه‌ربوونی شاعیر كردووه , وه‌لێ ئه‌و پرسیاره‌ی به‌یان ده‌بێت ئه‌مه‌یه : حه‌قیقه‌ت بۆ غه‌مگینه كه ده‌بینێ خود به‌خته‌وه‌ره ؟ , دواتر ده‌كرێ بپرسین : ئایا ئه‌وه‌ی حه‌قیقه‌تی ئازیزی غه‌مگین كردووه به‌خته‌وه‌ری خوده ؟ , ئایا حه‌قیقه‌تی ئازیز گه‌ره‌كیه‌تی خود به‌خته‌وه‌ر بێت ؟ .\n(زه‌رده‌شت) وه‌كو خود\nئه‌مجاره‌یان (زه‌رده‌شت) ده‌بێته خود . خودی (نیتشه) له‌نێو (زه‌رده‌شت)دا ده‌توێته‌وه . ئه‌وه‌ی له دونده‌كانه‌وه دابه‌زیبوو , (زه‌رده‌شت) بوو نه‌ك خود ، وه‌لێ كرداری (له‌نێویه‌كتری توانه‌وه) ئه‌وه‌نده قووڵه , (زه‌رده‌شت) ده‌بێته خود و خودیش ده‌بێته (زه‌رده‌شت) , به ڕادده‌یه‌ك ئه‌و دووانه‌ت بۆ له یه‌كتری جیاناكرێته‌وه .\n(دووانه‌یی) قسه‌ی زۆر هه‌ڵده‌گرێ له بابه‌تێكی سه‌ربه‌خۆدا , یان له ده‌قێكی ئه‌ده‌بیدا كه (دووانه‌یی ) به‌شێكی گه‌وره‌ی داگیركردووه , وه‌لێ بابه‌تی (دووانه‌یی ) له شیعره‌كه‌دا بۆ چه‌ند چركه‌یه‌كی دیاریكراوه و خێرا ده‌گۆڕێ , بۆیه ئێمه‌ش زیاتر له‌سه‌ری ناوه‌ستین و لێیده‌گه‌ڕێین .\n(( خامۆش ! , چونكه ڕاستیی من له دوواندایه :\nبێ ئه‌ندازه خه‌ڵك سه‌رسام ده‌كه‌ی و وایان لێده‌كه‌ی حه‌سوودیت پێببه‌ن.\nئه‌ی زه‌رده‌شت! , له خۆری خۆت دووركه‌وه! …))\nدیسانه‌وه (نیتشه) داوای خامۆشی ده‌كا له ئه‌وانیتری نادیار , دیسانه‌وه ڕاستی قسه ده‌كا , وه‌لێ ئه‌مجاره ڕاستییه‌كی نه‌ناسراو نییه , به‌ڵكو (ڕاستی خود)ه : (( خامۆش ! , چونكه ڕاستیی من له دوواندایه)) . هه‌ر له‌به‌ر ئه‌وه‌ی (ڕاستی خود) له دوواندایه , ئیتر به‌لای خوده‌وه ده‌بێت هه‌مووان بێده‌نگ بن و قسه نه‌كه‌ن (ڕاستی خود قسه ده‌كا ) . ده‌كرێ (ئه‌وانیتری نادیار) تاقه كه‌سێك بووبێت , ئه‌ویش خودی (زه‌رده‌شت)ه , شاعیر داوای له (زه‌رده‌شت) كردبێت بێده‌نگ بێت , وه‌لێ ئه‌مه تێگه‌یشتنه دووه‌مییه‌كه‌ی منه له‌و پارچه شیعره و تێگه‌یشتنه یه‌كه‌مییه‌كه‌م هه‌ر ئه‌وه‌یه له سه‌ره‌تادا باسمكرد , شاعیر داوا له كۆمه‌ڵێك كه‌سی نادیار ده‌كا خامۆش بن , ئێمه ئه‌و كه‌سانه نابینین . خود له ڕێگه‌ی ئه‌و بێده‌نگ كردنه‌وه , ئه‌وان مه‌حكوم ده‌كا به‌وه‌ی گوێ له (ڕاستی خود) بگرن .\nئه‌و مه‌حكومكردنه‌ی خود ده‌كه‌وێته كوێی فیكری فه‌لسه‌فی (نیتشه)ه‌وه؟ , من ده‌زانم لای (نیتشه) هه‌مووان مه‌حكومن به ژیان و به‌ڵگه‌ش بۆ ئه‌مه , دیالۆگه‌كه‌ی نێوان (نیتشه) و دكتۆره‌كه‌یه‌تی له كۆتاییه‌كانی ژیانی (نیتشه)دا , ئه‌و كاته‌ی دكتۆر ده‌یه‌وێ وه‌كو نه‌خۆشێك مامه‌ڵه له‌گه‌ڵ (نیتشه) بكا .\nئینجا وه‌سفه گشتییه‌كه‌ی (زه‌رده‌شت) ده‌ستپێده‌كا و شاعیر به ته‌واوی وه‌سفی ئه‌و (زه‌رده‌شت)ه ده‌كا له شیعره‌كه‌یدا له‌پاڵ وشه و ڕسته و ده‌ربڕینه‌كانیدا وجودی هه‌یه , ئه‌و كه‌سێكه تا ئاستی ئیره‌یی پێبردن به‌هێز و سه‌رسامكه‌ره . به ئاشكرا هه‌ست به‌وه ده‌كه‌ین خود (حه‌قیقه‌تی خود ) ئیره‌یی ده‌با به (زه‌رده‌شت) , ئه‌مه جگه له‌و ئیره‌ییه گه‌وره‌یه‌ی ئه‌وانیتر به (زه‌رده‌شت)ی ده‌به‌ن . به گه‌ڕانه‌وه بۆ دیدی (نیتشه) له بابه‌تی (به‌زه‌یی)دا , ده‌كرێ قسه له‌سه‌ر دیدی ئه‌و بۆ (ئیره‌یی) بكرێ (نیتشه به‌زه‌یی به خراپ داده‌نا ) . (نیتشه) بانگه‌شه‌ی (مرۆڤی باڵا – سوپه‌رمان) ده‌كا , هه‌ڵبه‌ت (گۆته)ش له‌نێو هۆنراوه دراماتیكییه‌كانی نێو (فاوست)دا وێنای وه‌ها مرۆڤێكی كێشاوه , به‌ڵام ده‌بینین خود وه‌كو كه‌سێكی بێده‌سه‌ڵات كه هه‌ڵده‌له‌رزێ له سێبه‌ردا ده‌رده‌كه‌وێ , ئه‌مه‌ش دژه له‌گه‌ڵ دیدی فه‌لسه‌فی (نیتشه) بۆ مرۆڤ و خود , كه پێیوایه ته‌نانه‌ت خودی به‌زه‌یش بۆ مرۆڤ خراپه و پێویستی نییه .\n((ده‌ته‌وێ نووری زیاده‌ت ببه‌خشیه ئه‌وانیتر به مشتان\nخۆت ببه‌خشه !.))\nوه‌ك گوتمان ناكۆكی هه‌یه له‌نێوان دیدی فه‌لسه‌فی (نیتشه) و ئه‌و دیده شیعرییه‌ی (نیتشه) له قه‌سیده‌كه‌یدا ده‌یخاته‌ڕوو , ئه‌وه‌شمان گوت كه ئه‌و ناكۆكییانه گه‌مه‌یه‌كی شیعرین و جوانییان به‌خشیوه به شیعره‌كه . گریمان ئه‌گه‌ر ئه‌و ڕوانگه بێكه‌ڵكه بۆ شیعر دروست بێت كه پێیوایه شیعر ده‌كه‌وێته ده‌ره‌وه‌ی فه‌لسه‌فه‌وه (من قه‌ت له‌گه‌ڵ ئه‌و دیده‌دا نیم ) , ئه‌وا دیسانه‌وه (ناكۆكی) و هه‌موو ئه‌و چه‌مكانه‌ی په‌یوه‌ستن به ناكۆكییه‌وه , یه‌قه‌مان به‌رناده‌ن له بازنه‌ی شیعره‌كه‌دا , یانی ئه‌گه‌ر حاشامان له بوونی بازنه‌ی فه‌لسه‌فی (نیتشه) كرد كه ئه‌مه تاوانێكی كۆمیدییه , دیسانه‌وه ڕووبه‌ڕووی چه‌ندین ناجێگیری فیكری ده‌بینه‌وه له بازنه‌ی قه‌سیده‌كه‌ی (نیتشه)دا . وه‌ك بینیمان شاعیر (زه‌رده‌شت) ئه‌وه‌نده به‌رزده‌كاته‌وه , ده‌یگه‌یه‌نێته ئاستێك هه‌مووان به‌خیلی پێده‌به‌ن , وه‌لێ دواتر (خودی خود) ئه‌و مرۆڤه به‌رزكراوه‌یه به بێكه‌ڵك داده‌نێ و داوای لێ ده‌كا ئه‌گه‌ر مه‌یلی به‌خشینی هه‌یه , له به‌خشینی خۆیه‌وه ده‌ستپێبكا . كه‌واته یانی چی تۆ كه‌سێك به‌رزبكه‌یته‌وه و پێشتوابێت بێ كه‌ڵك و زیاده‌یه ؟ . ئه‌و ناكۆكییانه‌ی له ئه‌زمونی شیعری (نیتشه)دا هه‌ن , قابیلی ئه‌وه‌ن له چه‌ندین گۆشه نیگای جیاوازه‌وه قسه‌یان له‌باره‌وه بكرێ , به داخه‌وه تا ئێستا لێكۆڵینه‌وه‌یه‌كی ڕه‌خنه‌یی یان بابه‌تێكی ڕه‌خنه‌یم نه‌بینیوه تیایدا ڕه‌خنه‌گرانی كورد به‌و زمانه‌ی كه پێویسته قسه له‌سه‌ر ئه‌زموونی شیعری (نیتشه) بكه‌ن.\nسه‌ره‌نج : دوای وه‌رگێڕانی ده‌قی شیعره‌كه‌ی (نیتشه) , ده‌ستكاری فۆڕمی نووسرانه‌كه‌یم كردووه , به مه‌به‌ستی ڕوونبوونه‌وه‌ی زیاتری ئه‌و دێرانه‌ی لێكۆڵینه‌وه‌كه‌مان قسه‌یان له‌سه‌ر ده‌كا …\n(1) بگه‌ڕێوه بۆ : (په‌یكه‌ری ست ڕافۆن ) وه‌كو دوا په‌یكه‌ری نێو كۆنه باخچه‌كه‌ی فیكر , بڵند باجه‌لان , گۆڤاری (نوێ ) ژماره (2) , 2013 …\n2- LI tre mine lAfr Ase , Introduzione di :Alessandro Spie Gar , Milano , 2001\n(3) زن در تفكر نیچه , نوشین شاهنده , چاپ اول , 1382 , انتشارات قصیده سرا …\n1- بهترین اشعار نیچه سروده‌های زرتشت , ت : شجاع الدین شفا …\n2- تاریخ فلسفه غرب , برتراند راسل , ت: دریا بندری …\n3- Nietzche , Introduzione di :Alessandro nero ,Milano, 2008…\n4- LI tre mine lAfr Ase , Introduzione di :Alessandro Spie Gar , Milano , 2001\n5- نیتشه و پاش تازه‌گه‌ری , د. محه‌مه‌د كه‌مال , چاپی یه‌كه‌م , ده‌زگای حه‌مدی , سلێمانی , 2006\n6- ایتن جلسون , روح الفلسفه اڵاوروبیه فی العصر الوسیگ , ترجمه : امام عبدالفتاح امام , دار الپقافه للگباعه والنشر , الگبعه الپانیه , القاهره , 1982\n7- هه‌ژاریی به‌هێز , فریریك نیتشه , و : بڵند باجه‌لان , ڕۆژنامه‌ی هه‌واڵ , كه‌ركوك , 2013\nسه‌ره‌نج : ئه‌م بابه‌ته له دوا ژماره‌ی گۆڤاری ( ئه‌ده‌بی سه‌رده‌م)دا بڵاوكراوه‌ته‌وه\nPrevious پارتى لە نێوان ئەنجامى هەڵبژاردنەکان و ڕێکەوتنى ستراتیژیدا\nNext ڕاگه‌یاندكاری شۆڕشگێڕو، بلیمه‌تی درۆ


دەركردنی دەیان كرێكار لە شاری “مەریوان” – زاگرۆس پۆست\nماڵەوە / کوردستان / دەركردنی دەیان كرێكار لە شاری “مەریوان”\nدەركردنی دەیان كرێكار لە شاری “مەریوان”\nشه‌ممه 29 تشرینی دووه‌م 2014\tکوردستان, هەواڵ 57 جار خوێنراوه‌ته‌وه\nخاوەنكاری پرۆژەی سەدی ئازاد “بنیەر” لە سەر جادەی سنە_مەریوان، دەستی داوەتە دەركردنی 70 كەس لە كرێكارەكانی بەشی تونێلی ئەو پرۆژەیە.\nبە پێی راپۆرتی كومیتەی هەماهەنگی، خاوەنكاری ئەو كارخانەیە وێڕای دەركردنی ئەو 70 كرێكارە، 20 كرێكاری دیكەی هەر ئەو بەشەی بە شێوەی زۆرەملێ و بە بێ حەقدەست بۆ ماوەی 6 مانگی دیكە ناردووەتە مەرەخەسی.\nئەمەش لەحاڵێكدایە كە خاوەنكار لە دانی 4 مانگی حەقدەستی دەودواخراوی كرێكاران و بە فریوكاریی و دانی بەڵێنی درۆیین، تەنیا 20% لە حەقدەستی كرێكارانی پێ داون.\nجێگای ئاماژەیە، 450 كرێكار لە پرۆژەی سەدی ئازاد “بنیەر” كار دەكەن، كە وێڕای دۆخی دژواری كار، بەردەوام لە بەردەم مەترسی و هەڕەشەی دەركردن و پێدانی مەرەخەسی زۆرەملێدان و تەنها لە ساڵی 1391ی هەتاوییدا نزیك بە 7 هەزار كرێكاری بەشی بەرهەمهێنان و خزمەتگوزاریی ئەو پرۆژەیە لەسەر كار دەكرابوون، كە ئەوەش ناڕەزایی ئەو كرێكارانی لێكەوتەوە.\nسێ شه‌ممه 6 ئه‌یلول 2016\t6,051


سێ یەم: ئەو شوێنانەی كە نەهی لێكراوە نوێژیان تێدا بكرێت | ماڵپەڕی بەهەشت\nhome navigate_before فیقهی شەریعەت navigate_before نوێژ navigate_before سێیەم : مەرجەکانى نوێژ (شروط الصلاة) navigate_before بەشی دووەم : مەرجەكانی تەواوێتی نوێژ navigate_before سێ یەم: ئەو شوێنانەی كە نەهی لێكراوە نوێژیان تێدا بكرێت\nسێ یەم: ئەو شوێنانەی كە نەهی لێكراوە نوێژیان تێدا بكرێت\nبەروار: 2020/12/05سەردارن: 126نوسەر: وەرگێڕانی : ستافی ماڵپەڕ\nئەو شوێنانەی كە نەهی لێكراوە نوێژیان تێدا بكرێت (1)\n1. شوێنی مانەوەی وشتر (گەوڕ )\nنوێژكردن لەو شوێنەدا دروست نییە وئەمەش مەزهەبی حەنبەلیەكانە و لە مالیكەوە گێردراوەتەوە و وتەی كۆمەڵێكە لە شەرع زانان ووتەی پەسەندكراوی ابن حەزم وابن عوسەیمینە.\nگەوڕ : بریتیە لە شوێنی مانەوەی وشتر لەلای ئاو بەتایبەت ، وە وتراویشە بریتیە لە شوێنی مانەوەی بە رەهایی.\nدروستە لە گەرماودا نوێژبكرێت بەڵام مەكروهە و ئەمەش مەزهەبی زۆرینەیە: حەنەفیەكان ومالیكیەكان و شافعیەكان و ریوایەتێكیشە لە ئەحمەدەوە.\nابن عوسەیمین دەڵێت: " گەرماو واتە شوێنی خۆشۆردن كە دانرابوو بۆ خەڵكی بۆ خۆشۆردن و مەبەست لێی سەرئاو یان ئاودەست نییە " (الشرح الممتع 3/343).\nمالیكیەكان دەڵێن: ئەگەر كەسەكە دڵنیا بێت لە پاكێتی شوێنەكە ئەوا مەكروهە.\n3 . گۆڕستان\nنوێژكردن لە گۆڕستان دروست نییە وئەمەش مەزهەبی حەنبەلیەكانە و دراوەتە پاڵ زۆرێك لە ئەهلی عیلم و وتەی ابن حەزم و وتەی پەسەندكراوی ابن تیمیە وصەنعانی وابن باز وابن عوسەیمینە.\nلای حەنبەلیەكان ئەگەر یەك یان دوو گۆڕ بێت ئەوا زیانی نییە ئەگەر بەرەو ڕووی گۆڕەكە نوێژنەكرێت وابن تیمیە دەڵێت: بەڵكو ئەمە زیانی هەیە.\n4. زبڵدان و سەربڕخانە\nدروستە نوێژكردن لە سەر زبڵدان و شوێنی سەربڕینی ئاژەڵ ئەگەر پاك بوو وە پیسی تێدا نەبێت وئەمەش مەزهەبی حەنەفیەكان ومالیكیەكان و وتەی پەسەندكراوی ابن حەزم و ابن بازە.\nالمرداوی دەڵێت: " المزبلە ئەو شوێنەیە كە تەرخان كراوە بۆ پیسی و زبالە وپاشەڕۆ ئەگەر پاكیش بێت " الإنصاف 1/346\n5. سەرەڕێ و ناوەڕاستی رێگا\nمەكروهە لەو جۆرە شوێنانەدا نوێژ بكرێت وئەوەش مەزهەبی زۆرینەیە: حەنەفیەكان و مالیكیەكان و شافعیەكان.\n6. زەوی زەوت كراو\n- حوكمی نوێژكردن لەسەر خاكی زەوت كراو\nنوێژكردن لەسەر خاكی زەوت كراو ودروست و جائیز نییە پێشەوا نەوەوی یەكدەنگی زانایانی لەسەر ئەوە باس كردووە.\n- تەواوێتی و دروستێتی نوێژ لەسەر زەویەكی زەوت كراو\nنوێژكردن لەسەر خاكی زەوت كراو صەحیح و تەواوە ئەوەش مەزهەبی زۆرینەیە: حەنەفیەكان و مالیكیەكان وشافعیەكان و ریوایەتێكیشە لە ئەحمەدەوە.\n7. كەنیسە و پەرستگای جولەكە\nمەكروهە لەو پەرستگایانەدا نوێژ بكرێت وئەوەش مەزهەبی زۆرینەیە: حەنەفیەكان و مالیكیەكان وشافعیەكان و ریوایەتێكیشە لە ئەحمەدەوە و وتەی كۆمەڵێكیشە لەسەلەف.\nابن تیمیە دەڵێت: " ئەوەی صەحیحە و گێردراوەتەوە لە عومەری كوڕی خەتتاب وجگە لەویشەوە دەقی لەسەرە لای ئەحمەد و جگەلەویش ئەوەیە كە : ئەگەر ئەو پەرستگایانە وێنەیان تێدا بێت ئەوا نوێژی تێدا ناكرێت چونكە فریشتەكان ناچنە شوێنێكەوە كە وێنەی تێدا بێت و هەروەها پێغەمبەری خوا صلى الله علیه وسلم نەچووە ناو كەعبەوە هەتا ئەو وێنانەی كە تێیدابوون لادران ، هەروەها عومەر دەڵێت: ئێمە نەدەچووینە ناو كەنیسەكانیانەوە كە وێنەیان تێدا بووایە و ئەوە هاوشێوەی ئەو مزگەوتەیە كەلەسەر گوڕ دروست كرابێت " (مجموع الفتاوی 22/162).\n8. نوێژكردن لە شوێنی تاوان و سەرپێچی و ماوای شەیتان\nمەكروهە لەو جۆرە شوێنانەدا نوێژ بكرێت وئەمەش مەزهەبی زۆرینەیە: حەنەفیەكان و مالیكیەكان وشافعیەكان .\nپێشەوا نەوەوی دەڵێت: " نوێژكردن لە مەئوا و مۆڵگەی شەیتان بە یەكدەنگی زانایان مەكروهە، وەكو مەیخانە وقومارخانە و هاوشێوەكانیان كە شوێن و جێگەی گوناه و فاحیشەن" ( المجموع 3/162)\n(1) دروست ورێگەپێدراوە نوێژكردن لەسەر زەوی بەشێوەیەكی گشتی و ابن تیمیە یەكدەنگی زانایانی لەسەر باس كردووە.


ئایا ئێمە هەر بۆ جەنگ کراوین؟\nجوگرافیا و مێژوو دوو لەعنەتی هەمیشەیی ئەم میللەتەن، هەردووکیان دوو بەرداشی سەختی هاڕینن. هانا بۆ کامیان دەبەیت سەرلەنوێ غەدر و نامەردییەکی دیکەت لەگەڵ دەنوێنێت، هەمیشە هەموو سەردەمەکان بەیەک جۆر قورمیشکراون بۆ ئەوەی لە ناو بازنەیەکی داخراودا بسوورێییتەوە و خولانەوە کرداری هەمیشەییت بێت.\nلە پاڵ ئەو دوو جەمسەرەشدا خۆشمان توانای ئەوەمان نەبووە کە پانتاییەکانی ئەو بازنەیە فراوان بکەین و دواتر بیانشکێنین. زۆر جار دەپرسم ئایا نوێنەرایەتیکردنی سیاسی کورد لە سەردەمی میرنشینەکانی کۆندا سەرکەوتووترنەبووە؟ ئایا باشتر پارێزگاریان لە مانەوەی خۆیان لە هێڕشەکانی عوسمانییەکان و سەفەوییەکان نەکردووە و جۆرێک لە ئۆتۆنۆمییان نەبووە ؟ ئەمە لە کاتێکدا هەردوو ئیمپراتۆرەکەش بە مانەوەی ئەو دۆخە رازی بوون و لە بەرژەوەندییان نەبووە پەلاماریان بدەن. واتە لە مێژوودا بەرژەوەندییەکی سیاسی نەوەک هەر ئەمنی هاوبەش هەبووە کە بۆتە مایەی مانەوەیان، بەڵام لە ئێستادا بەرژوەندەی هاوبەش بۆ مانەوە تەنها بەرژەوەندی ئەمنییە، هەر ئەوەندەیە کەی پێویستیان پێمان بوو بەکارمان دەهێنن و قوربانی دەدەین و شوناسی ئازایەتیمان لە ناو تۆماری مێژوودا دەپارێزین، ئێمەش لە بەرژەوەندی ئەمنییەتەوە ناپەرینەوە بۆ بەرژەوەندی سیاسی؛ بۆ نموونە دامەزراندنی ئەکادیمیایەکی راهێنانی سەربازی و ئەمنی نێودەوڵەتی، نەوەک لە کاتی هێرشەکانی داعشدا بەپەلە راهێنانت لەسەر چەکی میلان پێ بکەن. لە یاد بێت پاشای کۆرەی رەواندزخاوەنی تۆپخانە بووە.\nپرسیاری جەوهەری هەمیشە ئەوەیە لە پاش تەواوبوونی جەنگ و لە پاش هاتنەکایەی پشوویەکی مەودا کورت و لە پاش روودانی کوشتارێکی بێ ئەندازە، ئێمە لە دوا وێستگەدا دەکەوینە کوێی نەخشەکەوە؟ لە پاش نەمانی ئەو بەرژەوەندییە ئەمنییەی کە وەک فشار بەکاردەهێنرێت تا رێکەوتنی سیاسی زلهێزەکان و هێزە ئیقلیمییەکان مۆر دەکرێت ئێمە دەکەوینە کوێی هاوکێشەکەوە؟ ئەوە ئێمە نەبووین شکستمان بە پەلامارەکانی داعش هێنا، کەچی لە پاداشتی ئەوەدا سەرلەنوێ لوولەی تۆپەکان و هاژەی راجیمەکان و تارمای دۆزەخی فرۆکەکان دەکەنە دیاری بۆمان و دونیا لە بەردەم روودانی جینۆسایدێکی دیکە بێ شەرمنانە و نامەردانە لە ئەفرین بێدەنگە.\nمن یەکەم جار لۆمەی خۆمان دەکەم، هەمیشە دەبێت هەڵوێستێکی رەخنەگرانەت بۆ خۆت و دەورووبەر و دیاردەکان هەبێت، لە خۆتەوە دەستپێبکە ئەوجا دونیا، لۆمەی خۆت بکە ئەوجا دونیای دەرەوە. دونیای دەرەوە هەر ئەوەندە لە گەڵتە و پشتیوانیت دەکات تا ئەو کاتەی تۆ خۆت لە ناو هاوکێشەکاندا بە زیندوویی دەهێڵیتەوە، کە داعش بیست دەقیقە لە هەولێروە دوور بێت بەڵام نەتوانیت هێزەکانی ٧٠ و ٨٠ بکەیتە یەک لۆمەی خۆت بکە، کە نەتوانیت خیتابێکی سیاسی و ستراتیژییت هەبێت لۆمەی خۆت بکە، کە دڵت بە چەکێکی ئەڵمانی سەرەتایی خۆش بێت هەر کاتێک فیشەکت لێبرا دەبێت فڕێی بدەیت، لۆمەی خۆت بکە، ئێمە لە ترۆپکی بوونی تیرۆریستاندا یەکتر دەشکێنین و یەکتر لەناو دەبەین. هەر لەبەرئەوە لۆمەی خۆت بکە.\nبەداخەوە، لە پاش زیاتر لە ٢٥ ساڵ لە حکومرانی خود لەم سەردەمە نوێیەدا، ئاسانترین شت کە بکرێت ئامادەکردنی لیستێکی سادەیە بۆ ریزکردنی مەسەلە ستراتیژییەکان و بەکارهێنانی هێمای راست و چەوت تا بزانین لە کوێدا وەستاووین. بەداخەوە، دەزانم لیستەکە هەر هەمووی بە هێمای چەوت تاریک دەبێت.\nدەبێت دان بەو راستییە تاڵەدا بنێین کە هیچ لەو کارە ستراتیژییانەی کە کۆڵەکەی مانەوە یان پتەوکردنی بوونمانن لە پاش کوشتار وجەنگ بوونیان نییە و ئێستا تارمایین. ئێمە بە شنەبایەک رەگوریشەمان بە ئاسماندا دەچێت.\nبەراوردێکی خێرا لەگەڵ سەرەتاکانی ساڵانی نەوەدەکان، کاتی بەرەی کوردستانی، ئەو کاتەی کە ئیجماعێکی سیاسی کورد تا رادەیەک هەبوو، بۆت دەردەکەوێت کە خیتابی کورد، کورد وەک کۆمەڵگە زۆر رۆشنتر بوو. لە ئیستادا نە پێشمەرگە لە سوپایەکدا رێکخراوەتەوە، نە کشتوکاڵ بوژاوەتەوە، نە پیشەسازی رازاوەتەوە، نە خەستەخانەیەک کە پڕ دەرمان بێت کراوەتەوە و نە قوتابخانەیەک کە جێگای هاتنەکایەی پەروەردەیەکی نوێ بێت دامەزراوەتەوە بەڵکو لەوانە زیاتر چەندان عەردمان لەدەستداوە.\nئێمە لە کەرکوک دۆراندمان نەوەک لەبەرئەوەی دونیای دەرەوە لەگەڵمان نەبوو، بەڵکو لەبەرئەوەی هەڵبژاردنی کات هەڵە بوو و خۆئامادەکردن نەبوو، متمانە بەیەک نەبوو، هەر خوێندنەوەی هەموو نەخشە سیاسیەکە هەڵە بوو. لە ئەفرین دۆخێکیترە، ئەوان لانی کەم شورایەکی گەورەیان بە چواردەوری شارەکەدا هەڵچنیوە بۆ پاراستنی شارەکە بەرامبەر سەخترین سوپای ئیقلیمی، تەنانەت پلان و تەکتیکی سەربازیشیان گۆراوە، هەر بەرگری لە شارەکە ناکەن بەڵکو گوندەکان دەگرنەوە بۆ پاراستنی شارەکە. ئەفرین قەڵای دمدمی لەبەرە، خوێندنەوەی ئەوان تا ئەم ساتە شارەزایانەترە، بە شێوازێکی سەرەتاییش بێت، خۆ ئەگەرێکی گەورەیە کە لەم شەرەدا بدۆرێن لە بەرئەوەی جوگرافیا و مێژووی ئەوان لەوەی براکانین لە باشوور لەعنەترە. ئێمە لە مێژوودا هەر خوێنمان هەبووە داومانە، ئەرێ کاتی ئەوە نەهاتووە خوێن بێ حساب نەدەین یان ئێمە هەر بۆ جەنگ کراوین...\nکێ لە سرودەکانی نیشتمان هەراسان نەبووە؟...


کوردیپێدیا - راگەیێندراوی کۆبوونەوەی سوپاسالاری تورکیا و ئێران لە ئەنقەرە\n📝 راگەیێندراوی کۆبوونەوەی سوپاسالاری تورکیا و ئێران لە ئەنقەرە | پۆل: بەڵگەنامەکان | زمانی بابەت: 🏳 کوردیی ناوەڕاست\nراگەیێندراوی کۆبوونەوەی سوپاسالاری تورکیا و ئێران لە ئەنقەرە\nدەقی سێ خاڵی راگەیێندراوەکەی سوپاسالاری تورکیا و ئێران\nلە کۆبوونەوەی شاندی هەردوو وڵاتدا ئەم پرسانە باسکران:\n- رووبەڕووبوونەوەی گشت ئەو گرووپە تیرۆریستییانەی دەبنە هۆی ناسەقامگیری ناوچەکە\n- سەقامگیری و ئاسایشی سنوورەکان\n- هەروەها بیروڕا لەبارەی ئاسایش و سەقامگیری ناوچەکە ئاڵوگۆڕ کرا\nبڕیاروایە شاندە باڵای سەربازییەکەی ئێران تاوەکو رۆژی هەینی 18-8-2017 لە ئەنقەرە بمێنێتەوە. ژەنەراڵ محەممەد حوسێن باقری، سەرۆک ئەرکانی سوپای ئێران و شاندە یاوەرەکەی بە کۆمەڵێک دۆسێی گرنگەوە چوونەتە تورکیا.\nبەپێی میدیا تورکییەکان، سەردانی شاندە باڵاکەی ئێران وەرچەرخانێکە لە پەیوەندییەکانی هەردوولادا و نیشانەی ئەوەیە کە تاران و ئەنقەرە دەیانەوێ پێکەوە کار لەسەر رەواندنەوەی مەترسی و نیگەرانییەکانیان بکەن.\nهاوکات لەگەڵ سەردانی شاندە باڵا سەربازییەکەی ئێران بۆ ئەنقەرە، شاندێکی دیپلۆماسیی تورکیش، کە ئومێد یاڵچن، یاریدەدەری وەزیری دەرەوەی تورکیا سەرۆکایەتیی دەکات، لە تارانە و لەگەڵ بەرپرسانی وەزارەتی دەرەوەی ئێران کۆبووەتەوە.\n 📡 ماڵپەڕ | 🏳 کوردیی ناوەڕاست | ماڵپەڕی رووداو - 16-08-2017\n1. 👁 16-08-2017\n2. 👁 کۆبوونەوە\n📅 رۆژی دەرچوون: 16-08-2017\n➕ ئەم بابەتە لەلایەن: (هاوڕێ باخەوان)ەوە لە: Aug 16 2017 9:53AM تۆمارکراوە\n👌 ئەم بابەتە لەلایەن: (سەریاس ئەحمەد)ەوە لە: Aug 16 2017 8:12PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Aug 17 2017 6:20PM باشترکراوە


بزووتنەوەی گۆڕان بەرنامە بوو یان كاردانەوە؟…ساڵح ژاژڵەیی : چاوی گەل\nبزووتنەوەی گۆڕان بەرنامە بوو یان كاردانەوە؟…ساڵح ژاژڵەیی\nنوسەر : chawigal لەبەرواری : کانونی یەکەم - 7 - 2019\nمن (ساڵح محەمەد قادر) كە ناسراوم بە مامۆستا ساڵح ژاژڵەیی، ساڵی ١٩٤٥لە دایكبوم و لە ساڵی ١٩٦١ بەشداری شۆڕشی ئەیلولم كردوە، لە ناو پارتی دیموكراتی كوردستاندا كارم كردوە. لە ساڵی ١٩٧٦وە پەیوەندیم كردوە بە ریزەكانی یەكێتی نیشتمانی كوردستانەوە، لەو حیزبەدا دەستم بەكاری سیاسی كردوە، هەر لەوپێناوەشدا كوڕێكم شەهید بووە و خێزانەكەشم كەم ئەندام بووە، دواتر لە دروستبونی گۆڕانەوە بەشداری كارای ئەو بزوتنەوە جەماوەرییەم كرد، من هیچ مەبەست و مەرامێكی كەسیم لەو بزوتنەوەیەدا نەبوو، تاكە ئامانج بۆ خەونی گۆڕانكاری و خۆشگوزەرانی میللەتەكەم بوو، بەداخەوە ئەوكاتەی هیچ ئاسۆییەك لەو بزوتنەوەیەدا نەما من و سەدان هاوڕێ بەجێمانهێشت بۆ كەسانێك كە بەشیكی زۆریان هەرگیز هەڵگری گۆڕانكاری نەبون و نین، هەمو ئەو ئەو روداو و باسانەی لەم نوسینەدا كە نوسیومە لە ١٢ بەشدا، كۆی ئەو راستییانەیە كە خەڵكانی ئاسایی و دەنگدەرانی پێشوی گۆڕان نەیانبیستوە.\nكاك نەوشیروان مستەفا پێی وابوو قۆناغی دوای راپەڕین لەگەڵ قۆناغی خەباتی شاخ زۆر جیاوازەو هەرگیز ئەوەشی نەدەشاردەوه، كە مەرج نییە ئەو كەسانەی لە شاخدا سەركەوتوبون، لە بەڕێوەبردنی كارو باری حكومەتیشدا سەركەوتوبن. چونكە دوو بواری جیاوازن. هەمیشە وا وتراوە كەسی شیاو بۆ شوێنی شیاو. بەڵام وەكو دەركەوت دوای دامەزراندنی دام و دەزگاكانی حكومەت. سەركردەكانی شاخ دەستیان گرت بە سەر هەمو جومگە ئەساسیەكانی دەسەڵاتداو بەرژەوەندی مادی زۆر وایلێكردن. كە چارەنوسی مان و نەمانی خۆیان بەو دەسەڵاتەوە ببەستنەوە كە قۆرغیان كردوە.\nدوای ساڵانی دوو هەزار ئەم دیاردەیە لەناو یەكێتێدا زۆرتر رەنگی دایەوەو تێوەگلان و بەرەو گەندەڵی چون و بێباكی لە لێپرسینەوە، بوو بە دیاردەیەكی زەق و ئاشكرا. لە ئەنجامدا زەمینە خۆشبو بۆ بۆچون و ئاڕاستەی چاكسازی و پاشان لە دایكبونی باڵی ریفۆرم لەناو یەكێتیدا. دواجار داوا لە كاك نەوشیروان دەكرێت كە سەركردایەتی ریفۆرم بكات بۆ ئەنجامدانی هەڵبژاردنێكی ناوخۆیی چارەنوسساز بە ئومێدی رێگری كردن لە گەندەڵی و سەرلەنوێ تەیاركردنەوەی یەكێتی بە فۆڕمێكی جیاواز لەپێشوتر.\nبە قسەی خودی رەوانشاد ئەوانەی كە سەرپەرشتی باڵی ریفۆرمیان كردبو دڵنیایان كردبۆوە كە لە سەدا نەوەدی مەڵبەندەكان ئەبەنەوە. بەڵام ئەنجامەكەی تەواو پێچەوانە دەرچوو، ئەوەبوو باڵی ریفۆرم تۆشی شكستی گەورەبوو. ئەمەش وای لە بەڕێزیان كرد كە بێ ئومێدبێت لە یەكێتی و لەو كەسانەش كە بەناوی ریفۆرمەوە كاریان ئەكرد. هەر دوای ئەو شكستە كاك نەوشیروان وازی لە یەكێتی هێناو لای دۆستەكانیشی هۆكاری وازهێنانەكەی دەگێڕایەوە بۆ:\nیەكەم؛ بونی مام جەلال بە سەرۆك كۆمار و خاوەن دەسەڵاتی مادی و سیاسی و مەعنەوی زۆر، كە ئەتوانێت كەسانی زۆر لە خۆی كۆبكاتەوەو هەرچی ئەو بیڵێت رەتكردنەوەی نەبێت ، لە ئەنجامدا ئەستێرەی ئەمیش بەرەو ئاوابون ئەچێ.\nدووەم؛ بێ ئومێدبونی لە توانای برادەرەكانی لە ریفۆرم و ئەوانی تر كە پشتیوانی بون لە ناو یەكێتیدا.\nدوای وازهێنانی لە یەكێتی كۆمەڵێك لە برادەرانی خەباتی شاخ و كۆمەڵێك كەسایەتی و رۆشنبیری كۆكردەوەو بۆی باسكردن كە بڕی 10 ملیۆن دۆلاری لە مام جەلال وەرگرتوە لەگەڵ گردی زەرگەتەو تەلاری چاودێری دارایی و وەعدی ئیجازەی كۆمپانیای چیمەنتۆی وەرگرتوە و بە نیازە كۆمپانیایەكی ئیعلامی دامەزرێنێت. بڕیاریش وابوە كۆمپانیاكە لە دوو بەش پێك بێت. بەشێكیان بۆ بواری راگەیاندن و لێكۆڵینەوەی سیاسی و بەشەكەی تریش بۆبواری ریكلامی بازرگانی.\nبەڵام هەندێك لە ئامادەبوان وەك كاك قادری حاجی عەلی وتوبویان دەتوانین شتی لەوەش گەورەتر بكەین و سایتی ئەلكترۆنی و رادیۆو تەلەفزیۆنیش دامەزرێنین. دوای ئەوە كاك نەوشیروان ئەڵێت: دەمویست ئەمە لە ئێوە ببیستم. دیارە ئەو پێشنیارەی زۆر پێ باش بوە و كاری لەسەر كردوە.\nدوای ماوەیەكی كورت ژمارەیەكی زۆر لە كەسانی رۆشنبیر و خاوەن كەسایەتی و مامۆستای زانكۆ و پێشمەرگەی دێرین و كەسانی نیشتمان پەروەر پێشنیاری ئەوەیان كرد، كە رەوتێك یان حیزبێكی سیاسی نوێ دروست بكەن بەو هیوایەی گۆڕانكارییەكی سیاسی لە هەرێمی كوردستاندا روبدات بۆ بەرژە‌وەندی گشتی. لە ئەنجامدا بزوتنەوەی گۆڕان دروستبوو. ئەوەبو بەشداری هەڵبژاردنی 25/7/ 2009 كردوو بوو بە خاوەنی 25 كورسی پەرلەمان.\nلە راستیدا ئەمە روداوێكی سیاسی بێ وێنەو چاوەڕوان نەكراو بوو، چ لەسەر ئاستی ناوخۆ و چ لە سەرئاستی ناوچەكەو وڵاتانی دەرەوە. ئەم بزوتنەوەیە لە گەشەكردنێكی خێراو زۆر بێ وێنەدابوو سەرنجی جەماوەری بەلای خۆیدا راكێشاو بوە جێگەی ئومێد و متمانەی خەڵكی كوردستان بە هیوای گۆڕانكاری سیاسی و روبەڕوبونەوەی گەندەڵی و دەستەبەركردنی عەدالەتی كۆمەڵایەتی و سەروەری یاساو بە دامەزراوەكردنی دام و دەزگاكانی حكومەت و دوور خستەوەی دەستی جیزب لەناو حكومەتدا.\nلە هەمووی گرنگتر ئەم بزوتنەوەیە بوو بە هۆی نیگەرانی و مەترسی بۆ سەر هەردوو حیزبی دەسەڵاتدار. دیارە خراپ بەكارهێنانی دەسەڵات لە لایەن یەكێتی و پارتییەوە هەموو هاوڵاتیانی نیگەران و بێ ئومێد كردبوو. بەردەوام رەخنەو گلەیی لە دەسەڵات دەگیرا. دواجار ئەم رەخنەو گلەیانە زەمینەی خۆشكرد بۆ بە ئەنجامدانی خۆپیشاندان لە هەموو شار و شارۆچكەكانی كوردستان و روداوەكانی 17ی شوباتیش شایەتی ئەوەن. لە هەڵبژاردنی 21/9/2013 بزوتنەوەی گۆڕان بوو بە خاوەنی 24 كورسی. هەرچەندە یەك كورسی كەم كرد، بەڵام ئەوەشمان لە یاد نەچێت یەكێتی تەنها 18 كورسی هێنا. گومانی تێدا نییە دیاردەی تەزویر و ساختەكاریش دەبێ لەبەر چاو بگیرێت و ئەگەر هەڵبژاردنێكی شەفاف و بێگەرد بكرایە. بزوتنەوەی گۆڕان زۆر لەو ژماریە زیاتر كورسی ئەهێنا.\nسەد مەخابن دوای وەفاتی كاك نەوشیروان بزوتنەوەكە توشی شكستی گەورە هات، رۆژ لە دوای رۆژ گۆڕان خوازان و دۆست و لایەنگرانی بزوتنەوەكە بێ ئومێد‌بن و واز لە بزوتنەوەكە ئەهێنن. باشترین بەڵگەش بۆ ئەوە هەڵبژاردنی 30/9/2018 بوو كە بزوتنەوەی گۆڕان توشی شكستێكی زۆر گەورە بوو.\nواتە نیوەی كورسییەكانی لە دەستدا. گومانی تێدا نییە لە دەستدانی سەركردەیەكی كارێزمای وەكو كاك نەوشیروان فاكتەرێكی گرنگی پاشەكشەی بزوتنەوەكە بو لە گۆڕەپانی سیاسیدا چونكە بۆشاییەكی ئێجگار گەورە هەیە لەنێوان ئەم و جێگرەكەی لەروی هۆشیاری و دنیابینی و روناكبیریی و كاریزماییەوە. بەڵام زۆر هۆكاری تریش هەیە كە كاریگەری زۆر خراپیان هەیە لەسەر پاشەكشەو شكستی بزوتنەوە گۆڕان و لە بەشەكانی تری ئەم نوسینەدا رونی ئەكەینەوە.\nدوای ئەم شكستە گەورەیەش سەركردایەتی بزوتنەوەی گۆڕان بڕیاریدا بەشداری لە حكومەتدا بكات. لەكاتێكدا زۆرینەی گۆڕانخوازان (جگە لەوانەی كە بەتەمای پۆستبون) دژی بەشداریكردنی حكومەت بون. ئەم بزوتنەوەیە رۆژگارێك مایەی ترسی یەكێتی و پارتی بوو. جێگەی متمانەی جەماوەربوو. بەڵام ئێستا نە یەكێتی و پارتی ترسیان لە گۆڕان ماوەو نە جەماوەریش متمانەی بە بزوتنەوەكە ماوە. جگە لە ئەمانەش لەئێستادا بزوتنەوەكە لەناو خۆیدا دەناڵێنێت، بەدەست نا سیستماتێكی و باڵ باڵێن و دوو جەمسەری لە بڕیارداندا و ناعەدالەتی لە دابەشكردنی پۆستە حكومی و حزبییەكاندا و دەست بەسەراگرتنی رێكخەر و هەندی كەسیتر لە دەورو بەری بەسەر هەموو بڕیارەكاندا. بەڕەزامەندی و بریاری  كوڕەكانی كاك نەوشیروان.\nبەم حاڵەتەوە بەشداری كردن لە حكومەتدا. واتە خۆكوشتن و زیاتر خۆبچوككردنەوە. كەس بڕوای بەوە نییە بزوتنەوەكە بتوانێت بەرنامەكانی لەناو ئەم حكومەتدا نەك به باشی ئەنجام بگەیەنێت بەڵكو هەر گوێشی لیبگرێت. پەندێكی پێشینانیش هەیە دەڵێت (مانگەشەو سەر لەئێوارەوە دیارە) ئەوەتا حكومەتەكەی كاك مەسروریش لە یەكەم هەنگاوەوە چاوەڕوانی موژدەی خۆشی لێناكرێت بۆ گۆڕانخوازان و بە چاوی خۆمان ئەبینین حكومەتی سێبەری دروستكردوە بۆ لێدان و كەمكردنەوەی دەسەڵاتی وەزیرەكان و بچوككردنەوەیان. تەنانەت بچوكترین راگەیاندنی وەزیریكی گۆران لە لایەن سەرۆكایەتی ئەنجومەنی وەزیرانەوە دەمكوت ئەكرێت.\nئەوەی لێرەدا زۆر گرنگە هەڵوەستەی لەسەر بكەین باری دارایی حكومەتی هەریم لە ئاستێكی زۆر خراپدایە. جگە لە قەرزی كەڵەكەبوی زۆری كۆمپانیاكان. حكومەتی قەرزداری موچەخۆران و بازرگانەكانیشە. كەواتە حكومەت ناتوانێت بودجەیەكی  باش بخاتە بەردەستی وەزیرەكان و پڕۆژەو خزمەتگوزاری پێ ئەنجام بدەن. ئەگەر وەزارەتێك میزانیەی باشی بۆ دانرێت مانای وایە بۆ وەزیریش ئەبێتە دەسكەوت و ئەتوانێت بڵێ لە سەردەمی مندا ئەمە كراوە. ئێستا جیاوازی نەماوە لەنێوان وەزیرەكانداو هەمویان لە ئاست سەرۆك وەزیراندا كزو لاوازو بێدەسەڵاتن.\nئەگەر حكومەتی عێراق ئەو بڕە پارەیە ببڕێت كە ئێستا بۆ هەرێمی كوردستانی ئەنێرێت. ئەو كاتە كێشەی موچەش دەست پێ ئەكاتەوە و ئەوە پڕۆژەو ئەنجامدانی خزمەتگوزاری هەر باسی ناكرێت. كەواتە وەزیر تەنها موچە وەرئەگرێت و هیچی لە دەست نایەت ئەنجامی بدات. ئەوە بەو مانایە نییە كە بڵێین وەزیرەكان بێتوانان، بەڵكو میزانیەیان بۆ دانەنراوە. لەسەر ئەم بنەمایە زۆرینەی گۆڕانخوازان بە باشیان نەزانی بەشداری حكومەت بكەین، چونكە لە سەرەتاوە دەرك بە ئەوە كراوە.\nهەرچەندە بچوكبونەوەی بزوتنەوەی گۆڕان لە ئێستادا خەمی سەركردایەتی بزوتنەوەكە نییەو بە بەردەوامی كەسانی خاوەن بڕوانامەی باڵاو رۆشنبیر و كەسایەتی كۆمەڵایەتی واز لە بزوتنەوەكە ئەهێنن و لە ئایندەی بزوتنەكە تەواو بێئومێد ئەبن. بەڵام نەكەس لە خەمی ئەواندایەو نە كەسیش لە هۆكاری واز هێنانەكەیان دەپرسێتەوە وەكو ئەوەی ئەوانە زیادەبن و خوا خوایان بێـت لە كۆڵیان ببنەوە. ئێستا بزوتنەوەكە بەرەو چۆڕەبڕبون ئەچێت لە خەلكانی ئەكادیمی و مامۆستایانی زانكۆ و كەسایەتی كۆمەڵایەتی، تەنانەت ئەو بڕە رۆشنبیرەی لە سەرەتاوە بە كوڵ و دڵ لەگەڵ گۆران بون ئێستا رەخنەی توند ئاراستەی بزوتنەوەكە ئەكەن و ئەیخەنە ژێر پرسیارەوە.


سامانـی وەستا بەکـر: پەنیـری تەڵەکەی گۆڕان خۆماڵـی نییە. – WTARIKURD\nسامانـی وەستا بەکـر: پەنیـری تەڵەکەی گۆڕان خۆماڵـی نییە.\nلای حیـزبـی کوردی کۆی چەمکەکان لە پێناوی مانەوەی کەسێک و خودی حیـزبەکەیا بەکارئەهێنـرێت و بەپێـی پێویست هەرجارەو دەست بۆ چەمکێک ئەبرێت بەپێـی پێویستـی حیـزب بۆ کۆکردنەوەی دەنگ یان گەڕانەوە بۆ گۆڕەپانـی سیاسـی لە دوای شکست هەروەک چەمکەکانـی “نەتەوە، نیشتمان، خاک، هاوڵاتـی، سەروەری، ئازادی ڕادەربڕێن ، فیدراڵـی، کۆنفیدراڵـی، سەربەخۆی، دیموکراتـی، سۆسیال، مۆدێرنە، پۆست مۆدێرنە، کەپتاڵیـزم، پرۆلیتاریاو…. هتد” کە هەر یەکێک لەم چەمکانە ئەگەر ڕاستگۆیانە بەکاربهێنرێن و مەبەست لێـی مەغزای واتای خودی ووشەکەبـێ ئەوا ئەکرێ گۆڕانکاری جەوهەری بهێنێتە ئاراوە کەچـی لە هەرێمـی کوردستان دەست بۆ کۆی ئەو چەمکانەو چەندینـی تریش براوەو هەندێک جار وەک ڕێکلامـی حیـزبـی و هەڵبـژاردنیش بەکارهێنـراوە بەبـێ ئەوەی کەمتـرین گۆڕانکاری بهێنێتە ئاراوە!\nلە پەیڕەو پرۆگرامـی حیـزبەکانـی کوردستانا پوخت ترین ڕەوانتـرین نوسـراو ئەبینـرێ بەڵام بە پراکتیک کاری پێناکرێ. ئایدۆلۆجیا بوونـی هەیە لای بەشێک لە حیـزبەکان بەڵام تەنها بەنوسـراو ئەگەرنا کاری پێناکرێ بۆ نمونە گوایە حیـزبێکـی لیبراڵ و دیموکراتە کەچـی هێزی چەکداری هەیە و “توندڕەوێکـی نەتەوەیی”ە و زیندانـی شاراوەیـی هەیە و ئازادی رادەربڕین لە قاڵب دراوە، خێـزان سەروەرەو تاکە کەسێک پیـرۆز کـراوە. یان حیـزبێکـی سۆسیال دیموکراتە کەچـی باوەڕی بە هەڵبـژاردن تەنها بۆ ناوبانگەکەیەتـی ئەگەرنا یەک کورسیش بهێنـێ هەر دەست لە دەسەڵات بەرنایا، هێـزی چەکداری هەیە، خێزانێک بڕیاردەری حـیزبە، تەقە لە خۆپیشاندەر ئەکات. یان حیـزبێکـی دوور لە ئایدۆلۆجییەکـی تایبەتە و هەموو ئایدیایەکـی جیاواز کاری تیا ئەکات کەچـی لەسەر میـراتـی مادی و سیاسـی یەکتـر تەخوین ئەکەن. یان حیزبـی ئیسلامـی جهادی، ئیخوانـی، وەهابـی، سەلەفـی و مەزهەبـییە کەچـی باسـی نەتەوە و خاک ئەکات بۆ خۆ گونجاندن و گەوجاندن و دەنگ کۆکردنەوە ئەگەرنا ئەوان کار بۆ خەلافەت ئەکەن. ئەمەوێ بڵێم حیـزبـی کوردی هیچیان نمایشـی پەیڕەو دەستورو دروشم و ناو و تەنانەت ڕەنگـی ئاڵای حیـزبەکانیشیان ناکەن.\nچارەسەری کێشە ناوخۆییەکانـی گۆڕان ئاسانە چونکە تا ئەم ساتەش لەناو بزوتنەوەی گۆڕانا تەنها “ئاڕاستەی فکری جیاواز” بوونـی هەیە نەک “دوو تەکەتولـی جیاواز” کە ئەمە خاڵێکـی جەوهەرییە و ئەتوانرێ کاری لەسەر بکرێ وبەزوترین کات ئاڕاستە فکرییە جیاوازەکان لێک نزیک بکرێنەوە بۆیە ئەگەر خواستـی چارەسەر هەبـێ کاێکـی زۆر گران نیە. خۆ هەر کاتێک ئارستە فکرییە جیاوازەکان بوون بە تەکەتولـی جیاواز ئیتـر چارەسەری گرانەبـێ بۆ گۆڕان چونکوم ئەم بزوتنەوەیە تا ئێستا خاوەنـدارێتـی نادیارەو ئەکرێ هەر تەکەتولێک خۆی بکا بەخاونـی لەبری گۆڕانێک چەندین گۆڕان دروست بکرێ کە ئەمەش نەک زەرەر لە خودی بزوتنەوەی گۆڕان بەڵکو لە کۆێ شەقامـی ناڕازیـی کورد و هەرێمێ کوردستانیش ئەیا کە نەوشیروان مستەفا توانـی ڕقـی پەنگخواردووی نزیکەی 20 ساڵـی خەڵکـی لەو بزوتنەوەیەیا ڕێکبخاتەوە و کۆبکاتەوە خۆ هەرکاتـێ بزوتنەوەی گۆڕان کۆنترۆڵـی ئەو دەنگە ناڕازییە پەنگخواردووە 27 ساڵ تەمەنە لەدەستبدات توانایـی ئیدارە دانـی نەمێنـێ ئەوا کۆی ئەزموونەکە ئەکەوێتە مەترسیەوەو ناتوانرێ پێشبینـی بکرێ کە ئاکامەی چـێ و چۆنیـش ئەبـێ.\nلە ئێستایا گۆڕان ناسنامەی لـێ وون بووەو بەدوای ناسنامەیەکـی تردا ئەگەڕێ، ئیتـر لە کۆتاییا بۆمان دەرەکەوێ کە ئایا بزوتنەوەی گۆڕان ناسنامەیەك بە کەسایەتییەکـی جیاواز لەوەی کە هەیە هەڵەگرێ؟ ئایا دوو ناسنامە ئەخاتە گیـرفانییەوە؟ یان ناسنامەی “بدل ضائع” دەرەکا؟ وەڵام لای ڕاستگۆی هەموو ئەوانەیە کە لەسەر میـراتـی مادی و دەسەڵاتـی بڕیاری سیاسـی دوای کۆچـی ڕێکخەرە گشتییەکەی ناکۆکن، خۆ ئەگەر نەرمـی بۆیەکتـر نەنوێنن ئەوا ئەکرێ ئەم کێشانەی گۆڕان لەلایەن نەیارەکانـی ئەو بزوتنەوەیەوە سوودی لێوەرگیـرێ بۆ هەڵتەکانـی زیاتری ئەو حیـزبە کە وەک چۆن پێشتـریش سوودی لێبینـراوە.\nمێژوو و ئایندەی پەیوەندییەكانی نێوان ئێران و ئەمریكا” نوێترین لێکۆڵینەوەی ژوری تویژینه‌وه‌ی سیاسی بزوتنەوەی گۆڕانە.


بانكی ناوەندی بە فەرمی نرخی دیناری بەرانبەر بە دۆلار دابەزاند – wazho.net\nبانكی ناوەندی بە فەرمی نرخی دیناری بەرانبەر بە دۆلار دابەزاند\nكانونی یه‌كه‌م 20, 2020\t1813181 جار خوێندراوەتەوە\nبە فەرمی بانكی ناوەندیی عیراق نرخی نوێی دۆلاری ئەمریكیی بەرانبەر بە دیناری عیراق جێگیركرد، بەپێی نوسراوەكە، یەك دۆلار بە هەزار و 450 دینار دەفرۆشێت بە بانكە ئەهلییەكان و بە هەزار و 470 دیناریش دەگاتە هاوڵاتیی ئاسایی.\nئەمڕۆ یەكشەممە بەنوسراوێكی فەرمی بانكی ناوەندیی عێراق نرخی نوێی دۆلاری ئەمریكیی بەرانبەر بە دیناری عیراقی ئاراستەی بانكەكان كردوە، بەپێی نوسراوەكە، وەزارەتی دارایی یەك دۆلار بە 1450 دینار دەفرۆشێت بە بانكە ئەهلییەكان، بانكە ئەهلییەكانیش یەك دۆلار بە 1460 دینار دەفرۆشن بە بازاڕەكانی دراوی بیانی.\nهەر بەپێی نوسراوەكەی بانكی ناوەندی، لە بانكە ئەهلییەكان و بازاڕەكانی دراوەوە یەك دۆلار بە 1470 دینار دەفرۆشرێت بە كڕیاری ئاسایی، بەوەش نرخی 100 دۆلاری ئەمریكی بەرانبەر 147 هەزار دیناری عێراقی دەبێت بۆ هاوڵاتیان.\nلە راگەیەندراوێكی بانكی ناوەندیشدا، كە واژۆی مستەفا خالد پارێزگاری بەوەكالەتی بانكەكەی بەسەرەوەیە، جەختكراوەتەوە، كە “ئەم نرخە جێگیرە، كۆتاییە و ناگۆڕدرێت”.\nPrevious ترامپ: رەنگە چین لە پشت هێرشە ئەلیكترۆنییەكانەوە بێت\nNext پەرلەمان ناتوانێت بڕیارەكەی بانكی ناوەندی لەبارەی دابەزاندنی نرخی دینار بگۆڕێت


Thursday, 06.04.2020, 20:53\nواشینگتۆن ئیگزامینێردەنووسێ، کە ئامریکا دەبێ ساختاری ئیستای حکومەتی هەرێمی کوردستان بگۆڕێ.\nبەرێوەبەریی جیهانی:گۆڤاری واشینگتۆن ئیگزامینێردەنووسێ،ئامریکا دەبێ سرنجی زیاتر بداتە هەرێمی کوردستان، بەڵام گرینگتر لە هەموان دەبێ دەوڵەتێکی یەکدەست ودوور دەست تێوەردانی پاڕتی ویەکێتی نیشتمانی دروست بکا. بە پێی راگەیاندنی کورد پرێس،گۆڤاری واشینگتۆن ئیگزامینێر لە راگەیاندنێکدا جەخت لەوە دەکاتەوە کە هەر چی زیاتر ئامریکا سرنجی داوەتە بارودۆخی عێڕاق بەڵام زۆرو زیاتر سرنجی داوەتە ناوچەی خودموختارتا عێڕاق،چون زۆرترین بەرژەوەندیەکانی ئامریکای رەچآوکردوە.\nواشنگتۆن ئیگزامینێر، داوای لە ئامریکا کردوە زۆرترین سەرمایەگوزاریی وحوزووری هێزودیپڵؤماسی لە هەرێمی کوردستان دابین بکا.چون ئەو ناوچەیە هیچ دژە کردەوەیەکی لە ئاست بەرژەوەندیەکانی ئامریکا ئەنجام نەداوە،هەروەها واشینگتۆن دەتوانێ پشتگیریی زیاتر لە هەرێمی کوردستان بۆ رابوردوو زیاتر بە دەست بێنێ وبیپارێزێ.\nسەڕەڕای ئەوەش ئەو گۆڤارە ئامریکاییە چوارچێوەی هەیی هەرێمی باشووری کوردستانی بە / تایفە گەرایی / لە ژێڕ دەسەڵاتی دووحیزبی بنەماڵەیی هەڵدەسەنگێنێ.!وهۆشداریی دەداکە لایەنگریی لە هەرێمی کوردستان بە بێ ئاڵوگۆڕلە چوارچێوەی ئێستای حکومەتی هەرێمی کوردستان،هیچ قازانجێکی ئەوتۆی نییە،هەروەها ئەو گۆڤارە دەنووسێ: دەوڵەتی ئێستای ژێر دەسەڵاتی تاڵەبانیەکان وبارزانیەکان رۆژ بە ڕۆژ زیاترتێکەڵاوی ناکۆکیەکانی بنەماڵەیی ئەو دووحیزبە دەبنەوە!\nئەوگۆڤارە خوازیاریی یارمەتی ئابووری ئامریکایە بە هەرێمی باشووری کوردستان ولە سەر ئەو باوەڕیە کە هەرێمی کوردستان یارمەتیەکانی ئابووری وەربگرێ تا هاسانتر چاکسازی پێک بێنێ.\nچون ئامریکا دەتوانێ دەوڵەتی خۆی بخاتە ژێرزەخت تابە یارمەتی ماڵیاتیی خەڵک وەک فشآرێک بە کار بێنێ بۆ چاکسازیی لە هەرێمی کوردستان.بەڵام هەر کردەوەیەکی هەڵەی بەرپرسانی هەرێمی کوردستان دەتوانێ لێ پرسینەوەی ئامریکای دەگەڵ بە دووی خۆیدا بێنێ. بۆیە بەرپرسانی هەرێم دەبێ هەست بە بەرپرسایەتی بکەن.ئەو گۆڤارە دەڵێ:دەوڵەتی ناوەندی عێڕاق بە تەمای لاوازکردنی هەرێمی کوردستانە.هەرکات ئامریکا یارمەتیەکانی نە گەیەنێتە کوردەکان،مەترسی وخەتەر دەکەوێتە سیستمی هەیی لە باشووری کوردستان.\nکۆدی رۆژنامەگەریی: ٤٠١٠١


سەرۆک جۆو بایدن لە میانەی پـێشکەشکردنی وتارەکەی لە وەزارەتی دەرەوە سەبارەت بە سیاسەتی دەرەوە، 4 ی مانگی دووی 2021\nسەرۆک بایدن گوتی هەر بۆیە گوتومانە ئێمە ئامادەبووین بۆ ئەوەی جارێکی تر دانوستان لەگەڵ کۆمەڵەی P5+1 لەسەر بەرنامە ناوکیەکەی ئێران بکەین.\nسەرۆک بایدن گوتی هەر بۆیە گوتومانە ئێمە ئامادەبووین بۆ ئەوەی جارێکی تر دانوستان لەگەڵ کۆمەڵەی P5+1 لەسەر بەرنامە ناوکیەکەی ئێران بکەین. هەروەها دەبێت چالاکییە ناسەقامگیرەکانی ئێران لە سەرتاسەری ڕۆژهەڵاتی ناوەڕاستدا دەستنیشان بکەین، و ئێمە بە شێوەی هاوکارییەکی نزیک لەگەڵ هاوکارە ئەوروپییەکان و هاوکارانی ترماندا کار دەکەین لەم دەمەی بەرەوپێش دەچین.\nهەر چوار زلهێزەکە تێبینیانداوە کە سەرۆک بایدن گوتبوی ئەگەر ئێران بگەڕێتەوە بۆ پابەندبوونی تەواوی ، ئەوا ولایەتەیەکگرتووەکانی ئەمەریکاش هەمان کار دەکات " و ئامادەیە گفتوگۆ لەگەڵ ئێران بەو ئاراستەیەدا ئەنجامبدات."


جڤاتی گشتی بزووتنەوەی گۆڕان کۆبوونەوەی نائاسایی ئەنجامدا\nHome›هەواڵ›کوردستان›جڤاتی گشتی بزووتنەوەی گۆڕان کۆبوونەوەی نائاسایی ئەنجامدا\nلۆگۆى بزووتنه‌وه‌ى گۆڕان | فۆتۆ: SNN\nدلێر عەبدولخالق وتەبێژی بزووتنەوەی گۆڕان لە کۆنگرەیەکی رۆژنامەوانیدا رایگەیاند: ئەمڕۆ شەممە لە مەکۆی سەرەکی بزووتنەوەی گۆڕان کۆبوونەوەی نائاسایی ئەنجامدرا و تەوەری سەرەکی کۆبوونەوەکە، ئەجێندانی کۆبوونەوەکە زیاتر پەیوەستبوو بە پرسە رێکخراوەییەکانی ناو بزووتنەوەی گۆڕان.\nدلێر وتیشی” بەشێکی دیاری کۆبوونەوەکە بریتیبوو لە دۆخی سیاسی عێراق و ئابووری رەنگدانەوەی ئەو دۆخە لەسەر هەرێمی کوردستان و هەوڵدان بۆ جێگیرکردنی هەنگاوەکانی رێککەوتنامەی هەرێم و بەغدا، بۆ ناردنی شایستە داراییەکانی هەرێم و مووچەی فەرمانبەران، ئێمە هەڵوسێتمان نەگۆڕە و لەگەڵ رێککەوتنی هەولێر و بەغداین.\nئاماژەی بەوەشکرد: پێویستە هەرێمی کوردستان رەچاوی ئەگەری دووەمیش بکات لەگەڵ بەغدا ئەویش رێکنەکەوتنە، پێویستمان بەوەیە چاکسازی ریشەی بکەین لە هەرێمی کوردستان.\nدلێر عەبدولخالق ئەوەشی روونکردنەوە، لای هەمووان ئاشکرایە کە لە چەند رۆژی رابردوو سێ لە ئەندامانی خانەی ڕاپەڕاندنمان دەستلەکارکێشانەوەیان خۆیان راگەیاند بۆیە دواتر بڕیاردرا بەزووترین کات ئەو پۆستە بەتاڵانە پڕبکەینەوە، سەرجەم ئۆرگانەکانی دیکەی بزووتنەوەی گۆران پێویستە پابەندی ستراتیژی سیاسی بزووتنەوەی گۆران بن.\nپێش تەواوبوونی وادە درێژکراوەکەی، کۆبوونەوەیەکی چڕ لەسەر تێپەڕاندنی بودجە ئەنجامدەدرێت\nئانسۆ فاتی مێژوو لەگەڵ بەرشەلۆنە دەنوسێتەوە\nئینفۆگرافی:کاتی سەرجەم یارییەکانی گەڕی چوارەمی پاڵاوتنەکانی ئەمریکای باشوور\nژنە بەرهەڵستکارێکی بیلارووسی داوای هەڵوەشانەوەی ئەنجامی هەڵبژاردنەکان دەکات\nكاسبكارانى سلێمانى خۆپیشاندانیان ده‌ستپێكرد\nسکاڵا لەسەر وەزیری تەندروستی هەرێم تۆمارکرا\nمایک پۆمپیۆ هەواڵی کوژرانی سەرکردەیەکی قاعیدە لە ئێران رادەگەیەنێت\n“تا كۆتایی 2021 نرخی نەوت بەرزنابێتەوە و ئابووری عێراقیش زیاتر پاشەكشە دەكات”\nسزای بکوژی کچە کوردێکی دوو ساڵان لە بەلجیکا تەنیا یەک ساڵە